cyanic-selkie/wikianc huggingface dataset:
കറ്റാവി ദേശീയോദ്യാനം
കറ്റാവി ദേശീയോദ്യാനം 1974 ൽ സ്ഥാപിക്കപ്പെട്ടതും ഒരു ടാൻസാനിയിലെ കറ്റാവി മേഖലയിൽ സ്ഥിതിചെയ്യുന്നതുമായ ദേശീയോദ്യാനമാണ്. മറ്റു ടാൻസാനിയൻ ദേശീയോദ്യാനങ്ങളെ അപേക്ഷിച്ച് വളരെ വിദൂരസ്ഥമായി സ്ഥിതിചെയ്യുന്നതിനാൽ, വളരെ വിരളമായി മാത്രം സന്ദർശിക്കപ്പെടുന്ന ഒരു ദേശീയോദ്യാനമാണിത്. ഏകദേശം 4,471 ചതുരശ്ര കിലോമീറ്റർ (1,726 ച മൈൽ)   വിസ്തൃതിയുള്ള ഇത് ടാൻസാനിയയിലെ മൂന്നാമത്തെ വലിയ ദേശീയോദ്യാനമാണ്. കട്ടുമാ നദി, കറ്റാവി തടാകം, ചഡ് തടാകത്തിൻറെ വെള്ളപ്പൊക്ക സമലതലങ്ങൾ എന്നിവയെല്ലാം ഉൾക്കൊള്ളുന്നതാണ് ഈ ഉദ്യാനം.
അവലംബം
വർഗ്ഗം:ടാൻസാനിയയിലെ ദേശീയോദ്യാനങ്ങൾ
മോണിക്ക മുഖിയ
നേപ്പാളി ഭാഷയിലെ ഒരു സാഹിത്യകാരിയും വിവർത്തകയുമാണ് മോണിക്ക മുഖിയ. . ഒ.എൻ.വി.കുറുപ്പിന്റെ ‘ഈ പുരാതന കിന്നരം’ എന്ന കാവ്യസമാഹാരം ‘യോ പ്രാചീൻ വീണ’ എന്ന പേരിൽ നേപ്പാളിയിലേക്കു വിവർത്തനം ചെയ്ത മോണിക്ക മുഖിയ മികച്ച നേപ്പാളി വിവർത്തനത്തിനുള്ള കേന്ദ്ര സാഹിത്യ അക്കാദമിയുടെ വിവർത്തനത്തിനുള്ള പുരസ്കാരം നേടി.
അവലംബം
വർഗ്ഗം:വിവർത്തകർ വർഗ്ഗം:നേപ്പാളി എഴുത്തുകാർ വർഗ്ഗം:കേന്ദ്ര സാഹിത്യ അക്കാദമിയുടെ വിവർത്തനത്തിനുള്ള പുരസ്കാരം നേടിയവർ
സദാചാരക്കൊല
സദാചാരവിരുദ്ധ പ്രവർത്തനം ആരോപിച്ച് മറ്റൊരാളെ കൊലപ്പെടുത്തുന്നതാണ് സദാചാരക്കൊല.
അവലംബം
വർഗ്ഗം:കുറ്റകൃത്യങ്ങൾ
തുണ്ടെ അലഡെസെ
നൈജീരിയൻ തിരക്കഥാകൃത്താണ് തുണ്ടെ അലഡെസെ. 2018-ൽ, ഒരു പ്രധാന വേഷത്തിലെ മികച്ച നടിക്കുള്ള ആഫ്രിക്ക മൂവി അക്കാദമി അവാർഡ് അവർക്ക് ലഭിച്ചു. 2020-ൽ അവർ MTV ഷുഗയ്‌ക്കായി നാല് രാജ്യങ്ങളിലായി അഭിനേതാക്കൾ തന്നെ ചിത്രീകരിച്ച 70 രാത്രി നാടകം എഴുതി കൊറോണ വൈറസ് ലോക്ക്ഡൗൺ സമയത്ത് വ്യക്തമാക്കുകയും സജ്ജമാക്കുകയും ചെയ്തു.
കരിയർ
അവരുടെ പ്രൈമറി സ്കൂളിൽ നിന്ന് നാടകത്തിൽ താൽപ്പര്യമുള്ള അലഡീസിന് അവിടെ അവർ നാടക ക്ലബ്ബിൽ പഠിക്കുകയും സൗണ്ട് ഓഫ് മ്യൂസിക്കിൽ അഭിനിവേശം പുലർത്തുകയും ചെയ്തു. അവർ ഇബാദാൻ സർവ്വകലാശാലയിൽ ഇംഗ്ലീഷ് സാഹിത്യം പഠിക്കുകയും നൈജീരിയയിലെ ബിബിസിക്ക് വേണ്ടിയുള്ള ഒരു നാടകത്തിൽ സഹായിക്കുകയും ചെയ്തു. ലണ്ടനിലെയും ബെർലിനിലെയും സ്വകാര്യ മെറ്റ് ഫിലിം സ്കൂളിൽ അവർ തുടർ പഠനത്തിന് പോയി. പ്രായോഗിക ഫിലിം മേക്കിംഗിൽ അവർ ബിഎ നേടി.
MTV ഷുഗയുടെ സീരീസ് ഷുഗ ഡൗൺ സൗത്ത് എന്നറിയപ്പെട്ടപ്പോൾ അലാഡീസ് എപ്പിസോഡുകൾ എഴുതാൻ തുടങ്ങി. അവർ രണ്ട് എപ്പിസോഡുകൾ എഴുതിയെങ്കിലും 2019-ൽ പ്രോജക്റ്റിന്റെ പ്രധാന എഴുത്തുകാരിയായി അവരെ നിയമിച്ചു. COVID-19 പാൻഡെമിക് സമയത്ത്, കൊറോണ വൈറസിന്റെ പ്രശ്‌നങ്ങൾ എടുത്തുകാണിച്ചുകൊണ്ട് MTV ഷുഗ ഒറ്റയ്‌ക്ക് ദിവസേന എപ്പിസോഡുകൾ എഴുതാൻ അവരോട് ആവശ്യപ്പെട്ടു. ഈ ഷോ ആദ്യമായി പ്രക്ഷേപണം ചെയ്തത് ഏപ്രിൽ 20-നാണ്. അതിന്റെ പിന്തുണക്കാരിൽ ഐക്യരാഷ്ട്രസഭയും ഉൾപ്പെടുന്നു. നൈജീരിയ, ദക്ഷിണാഫ്രിക്ക, കെനിയ, കോട്ട് ഡി ഐവയർ എന്നിവിടങ്ങളെ അടിസ്ഥാനമാക്കിയുള്ള പരമ്പര, കഥാപാത്രങ്ങൾ തമ്മിലുള്ള ഓൺലൈൻ സംഭാഷണങ്ങളിലൂടെയാണ് കഥ വിശദീകരിച്ചത്. എല്ലാ ചിത്രീകരണവും അഭിനേതാക്കൾ തന്നെയാണ് ചെയ്തത്. പരമ്പര 65 എപ്പിസോഡുകൾ നീണ്ടുനിൽക്കാൻ പദ്ധതിയിട്ടിരുന്നു.
പുറംകണ്ണികൾ
വർഗ്ഗം:നൈജീരിയൻ ചലച്ചിത്രനടികൾ
ബിയർ നദി (കൊളറാഡോ)
ബിയർ നദി അമേരിക്കൻ ഐക്യനാടുകളിലെ കൊളറാഡോ സംസ്ഥാനത്തെ യാമ്പ നദിയുടെ 22.7 മൈൽ നീളമുള്ള (36.5 കിലോമീറ്റർ) ഒരു പോഷകനദിയാണ്. കൊളറാഡോയിലെ ഗാർഫീൽഡ് കൗണ്ടിയിലെ സ്റ്റിൽ വാട്ടർ റിസർവോയറിനു മുകളിലുള്ള ഫ്ലാറ്റ് ടോപ്സ് വൈൽഡർനസാണ് ഇതിന്റെ ഉത്ഭവസ്ഥാനം. വടക്കുകിഴക്കൻ ദിശയിലേയ്ക്ക് ഒഴുകുന്ന ബിയർ നദി റൗട്ട് കൗണ്ടിയിൽ എത്തി, യാമ്പ പട്ടണത്തിന് തൊട്ടു കിഴക്കായി യാമ്പ നദിയിൽ ചേരുന്നു.
ബോബ് ഹോസ്‌കിൻസ്
ബ്രിട്ടീഷ് സിനിമാനടനായിരുന്നു ബോബ് ഹോസ്‌കിൻസ് (26 ഒക്ടോബർ 1942 – 29 ഏപ്രിൽ 2014). ഗോൾഡൻ ഗ്ലോബ് പുരസ്‌കാരജേതാവായിരുന്നു.
ജീവിതരേഖ
1942 ഒക്ടോബർ 26ന് ബ്രിട്ടനിലെ സഫോൽക്കയിലാണ് അദ്ദേഹം ജനിച്ചത്. 1970കളിലാണ് അദ്ദേഹം ടെലിവിഷൻ-സിനിമ അഭിനയ രംഗത്തേക്ക് വരുന്നത്. 1986ൽ പുറത്തിറങ്ങിയ 'മൊണാലിസ" അദ്ദേഹത്തിന്റെ കരിയറിലെ മികച്ച സിനിമയായാണ് വിലയിരുത്തപ്പെടുന്നത്. 'ഹൂ ഫ്രേമ്ഡ് റോജർ റാബിറ്റ്' (1988) എന്ന ചിത്രത്തിലെ അഭിനയമാണ് ഹോസ്‌കിൻസിനെ പ്രശസ്തിയുടെ കൊടുമുടിയിലെത്തിച്ചത്. 1986-ൽ മൊണാലിസ എന്ന ചിത്രത്തിലെ അഭിനയം ഇംഗ്ലീഷ് നടന് ഗോൾഡൻ ഗ്ലോബ് പുരസ്‌കാരം നേടിക്കൊടുത്തു. ചിത്രം ഓസ്‌കറിനും ശുപാർശചെയ്യപ്പെട്ടിരുന്നു. ബ്രിട്ടീഷ് ക്രൈം സിനിമകളിൽ അഭിനയിച്ചുതുടങ്ങിയ ഹോസ്‌കിൻസ് പിന്നീട് ഹോളിവുഡിലും നിരവധി സിനിമകളിൽ അഭിനയിച്ചു. 2012ൽ പുറത്തിറങ്ങിയ 'സ്നോ വൈറ്റ് ആൻഡ് ദ ഹണ്ട്സ് മാൻ" ആണ് അവസാന ചിത്രം.
പുറം കണ്ണികൾ
വർഗ്ഗം:ഹോളിവുഡ് ചലച്ചിത്ര നടന്മാർ വർഗ്ഗം:ഗോൾഡൻ ഗ്ലോബ് പുരസ്കാരം നേടിയവർ വർഗ്ഗം:1942-ൽ ജനിച്ചവർ വർഗ്ഗം:ഒക്ടോബർ 26-ന് ജനിച്ചവർ വർഗ്ഗം:2014-ൽ മരിച്ചവർ വർഗ്ഗം:ഏപ്രിൽ 29-ന് മരിച്ചവർ
ക്വിൻഹാഗാക്, അലാസ്ക
ക്വിൻഹാഗാക്, ബെഥേൽ സെൻസസ് മേഖലയിൽ ഉൾപ്പെട്ട യു.എസ്. സംസ്ഥാനമായ അലാസ്കയിലെ ഒരു ചെറുപട്ടണമാണ്. 2010 ലെ യു.എൻ സെൻസസ് പ്രകാരം ഈ പട്ടണത്തിലെ ജനസംഖ്യ 669 ആയിരുന്നു. ക്വിൻഹാഗാക് പട്ടണം നുനാല്ലെക്ക് (Nunalleq) ചരിത്ര ഗവേഷണ മേഖലയ്ക്കടുത്തായിട്ടാണ് സ്ഥിതിചെയ്യുന്നത്.
ഭൂമിശാസ്ത്രം
കുസ്കോക്വിം ഉൾക്കടലിനും ബെറിങ് കടലിനും ഏകദേശം ഒരു മൈൽ അകലെയുള്ള പട്ടണത്തിന്റെ അക്ഷാംശ രേഖാംശങ്ങൾ 59°45′12″N 161°54′10″W ആണ്. കനെക്ടോക്  നദിയും അരോലിക്  നദിയും പട്ടണത്തിനു സമീപത്തുകൂടി കടന്നു പോകുന്നു. അമേരിക്കൻ ഐക്യനാടുകളിലെ കനേഷുമാരി അനുസരിച്ച് പട്ടണം 5.2 ചതുരശ്ര മൈൽ പ്രദേശത്തായി വ്യാപിച്ചു കിടക്കുന്നു.
അവലംബം
വർഗ്ഗം:അലാസ്കയിലെ പട്ടണങ്ങൾ
സ്റ്റിവാർട്ട് കോപ്ലാന്റ്
ഒരു അമേരിക്കൻ സംഗീതജ്ഞനാണ് സ്റ്റിവാർട്ട് ആംസ്ട്രോട്രോങ്ങ് കോപ്ലാന്റ് (ജനനം ജൂലൈ 16, 1952). അമേരിക്കൻ റോക്ക് സംഗീത സംഘം ദ പോലീസിന്റെ ഡ്രമ്മർ ആയിരുന്നു. ദ പോലിസിലെ അംഗം എന്ന നിലയിൽ ഇദ്ദേഹത്തെ 2003-ൽ റോക്ക് ആൻഡ് റോൾ ഹോൾ ഓഫ് ഫെയിം -ലും 2005-ൽ മോഡേൺ ഡ്രമ്മർ ഹോൾ ഓഫ് ഫെയിമിലും ചേർത്തിട്ടുണ്ട്. In 2016, റോളിംങ്ങ് സ്റ്റോൺ മാഗസിന്റെ 100 മഹാന്മാരായ ഗിറ്റാറിസ്റ്റുകളുടെ പട്ടികയിൽ പത്താം സ്ഥാനത്തെത്തിയിട്ടുണ്ട്. റോളിങ് സ്റ്റോൺ മാസികയുടെ "100 ഏറ്റവും മഹത്തരമായ ഡ്രമ്മർമാരിൽ" പത്താം സ്ഥാനത്തായിരുന്നു.
References
വർഗ്ഗം:1952-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
കൊറോണേഷൻ ഓഫ് ദി വിർജിൻ (ജെന്റൈൽ ഡാ ഫാബ്രിയാനോ)
മധ്യകാലഘട്ടത്തിൻറെ അവസാനത്തിലെ ഇറ്റാലിയൻ കലാകാരനായിരുന്ന ജെന്റൈൽ ഡാ ഫാബ്രിയാനോ 1420-ൽ വരച്ച ടെമ്പറ ചിത്രമാണ് കൊറോണേഷൻ ഓഫ് ദി വിർജിൻ. ഇപ്പോൾ ഈ ചിത്രം ഗെറ്റി മ്യൂസിയത്തിൽ പ്രദർശിപ്പിച്ചിരിക്കുന്നു. ഒരു ഘോഷയാത്ര ബാനറിന്റെ മുൻവശത്ത് ഉത്ഭവിച്ച ഈ ചിത്രത്തിന്റെ മറുവശത്ത് ഇപ്പോൾ പാർമയിൽ മഗ്നാനി-റോക്ക ഫൗണ്ടേഷനിൽ പ്രദർശിപ്പിച്ചിരിക്കുന്ന സെന്റ് ഫ്രാൻസിസ് റിസീവിങ് ദി സ്റ്റിഗ്മാറ്റ എന്ന ചിത്രവും വരച്ചിരിക്കുന്നു.
ചിത്രകാരന്റെ ജന്മസ്ഥലമായ ഫാബ്രിയാനോയിലെ സാൻ ഫ്രാൻസെസ്കോ മൊണാസ്ട്രിയിൽ അധിഷ്ഠിതമായ ഒരു കോൺഫ്രറ്റേണിറ്റിക്ക് വേണ്ടിയാണ് ബാനർ വരച്ചിരിക്കുന്നത്. ഫ്ലോറൻസിലേക്ക് പോകുന്നതിനുമുമ്പ് 1420-ലെ വസന്തകാലത്ത് ബ്രെസ്സിയയിൽ നിന്ന് മടങ്ങിയെത്തിയ അദ്ദേഹം ഏതാനും മാസങ്ങൾ അവിടെ ചിലവഴിച്ചിരുന്നു. ജെന്റൈലിന്റെ ഭാര്യയുടെ സഹോദരനും എജിഡിയോയുടെ കസിനും ആയ അംബ്രോഗിയോ ഡി ബിസോച്ചിസ് ചിത്രകാരനും കോൺഫ്രറ്റേണിറ്റിയും തമ്മിലുള്ള ഇടനിലക്കാരനായിരിക്കാം.
അവലംബം
വർഗ്ഗം:ജെന്റൈൽ ഡാ ഫാബ്രിയാനോ വരച്ച ചിത്രങ്ങൾ
മാറില സ്പെളൻഡൻസ്
തേൾ വർഗ്ഗത്തിൽ പ്പെട്ട (ആർത്രൊപോഡ) ഒരു ജീവിയാണ് മാറില്ല എന്നു വിളിക്കപ്പെടുന്ന മാറില്ല സ്പ്ലൻഡൻസ്. ഇതിനെ നാടതേൾ (lace crab)എന്ന് അറിയപ്പെടുന്നു. തൊണ്ടുള്ള ജീവികളിൽ ഇവ യായിരിക്കും ഏറ്റവും സാധാരണം ഇതായിരിക്കും വാൽക്കോട്ട് കോറികളിൽ ഇവ ധാരാളമുള്ളതായി കണ്ടെത്തിയിരിക്കുന്നു.
ബർഗസ് ഷെയ്ൽ ജീവാംശങ്ങൾ ശിലകളുടെ ഉപരിതലത്തിൽ അത്യധികം നാടയാക്കപ്പെട്ട് ചിലപ്പോൾ അതിന്റെ ത്രിമാന സ്വഭാവത്തോടൊപ്പം കാത്തു സൂക്ഷിക്കപ്പെടുന്നു. ചില ജൈവ പദാർത്ഥങ്ങൾ ഉപരിതലത്തിൽ കാത്തു സൂക്ഷിക്കപ്പെടുകയും, വളരെ തിളക്കമാർന്ന ഒരു പ്രതലം ഉണ്ടാക്കുകയും ചെയ്യുന്നു. ഈ മാറി ലാ ഉദാഹരണം പ്രതിബിംബിതപ്രകാശത്തെ വിനിയോഗിക്കുകയും, സ്ലേറ്റുകൊണ്ടുളതോ ഷെയ്ൽ കൊണ്ടുള്ളതോ ആയ ഇരുണ്ട പ്രതലത്തിൽ ജീവാശ്മത്തെ നേരിയ വർണ്ണത്തിൽ കാണിക്കുകയും ചെയ്യുന്നു.
ഗ്ലൂക്ക
ജനിതക പരിവർത്തനം (Genetic Modification) വരുത്തപ്പെട്ട ആടിന്റെ ക്ലോൺ പതിപ്പാണ് ഗ്ലൂക്ക. ബ്രസീലിലെ ഫോർട്ടലേസ സർവകലാശാലയിലാണ് (University of Fortaleza) ഇതിനായുള്ള ഗവേഷണങ്ങൾ നടന്നത്. മനുഷ്യ ശരീരത്തിൽ കാണപ്പെടുന്ന ഒരുതരം രാസാഗ്നിയായ ഗ്ലൂക്കോ സെറിബ്രോസിഡേസ് (Gluco Cerebrosidase) ഉത്പാദിപ്പിക്കാൻ കഴിയുന്ന ആദ്യത്തെ ആടാണ് ഗ്ലൂക്ക. ആടിന്റെ ജനിതക ഘടനയിൽ മാറ്റം വരുത്തിയാണ് ഇത് സാദ്ധ്യമാക്കിയത്.
കിറ്റുലോ ദേശീയോദ്യാനം
കിറ്റുലോ ദേശീയോദ്യാനം, ടാൻസാനിയയിലെ തെക്കൻ പർവ്വതമേഖലയിലെ കിറ്റുലോ പീഠഭൂമിയിലുള്ള പർവ്വതപ്രകൃതമായ പുൽമേടുകളടങ്ങിയ സംരക്ഷിത പ്രദേശമാണ്.
എസ്.എ.എം.ആർ. മാതൃക
പഠനതലത്തിൽ കമ്പ്യൂട്ടർ സാങ്കേതികവിദ്യയാലുള്ള പുരോഗതി നിർണ്ണയിക്കാനുപയോഗിക്കുന്ന ഒരു മാതൃകയാണ് വർദ്ധന രൂപാന്തര പുനര്വ്യാഖ്യാന ബദൽ മാതൃക അഥവാ (Substitution Augmentation Modification Redefinition Model). വിദ്യാർത്ഥികളുടെ പഠനത്തിൽ ഉള്ള പങ്കാളിത്തത്തിന്റെ നിലവാരമാണൂ ഈ മാതൃക കൂടുതലും കേന്ദ്രീകരിക്കുന്നത്. വിദ്യാർത്ഥികളുടെ നിലവാരം, അവർ ചോദിക്കുന്ന ചോദ്യങ്ങളുടെ പ്രാധാന്യം കണക്കിലാക്കിയാണ് വിലയിരുതതുന്നത്. എസ്. എ. എം. ആർ. മാതൃക വിവിധ തലങ്ങളായി തിരിച്ചിരിക്കുന്നു.
തിരുവിതാംകൂർ നാണയങ്ങൾ
തിരുവിതാംകൂറിൽ പലവിധത്തിലുള്ള നാണയങ്ങൾ വിവിധമൂല്യങ്ങളിൽ പതിറ്റാണ്ടുകളായി പ്രചാരത്തിലിരുന്നു.ഉറപ്പില്ലാത്തതും വേഗം പൊടിഞ്ഞു നശിക്കുന്നതുമായ നാണയങ്ങൾക്കു പകരം പുതുനാണയങ്ങൾ അടിച്ചിറക്കുകയുണ്ടായി. റാണി പാർവ്വതി ലക്ഷ്മീ ഭായിയുടെ കൊ.വ 991 കർക്കിടകത്തിലെ പ്രത്യേക വിളംബരം ചിലനാണയങ്ങൾ പുതുതായി ഇറക്കുന്നതുസംബന്ധിച്ചാണ്.
രൂപ
ലഘുചിത്രം|തിരുവിതാംകൂർ രൂപ- മുൻവശം ലഘുചിത്രം|തിരുവിതാംകൂർ രൂപ- പിൻവശം
അവലംബം
വർഗ്ഗം:നാണയങ്ങൾ
ജാനറ്റ് ജാക്സൺ
ഒരു അമേരിക്കൻ ഗായികയും ഗാന രചയിതാവും  നടിയുമാണ് ജാനറ്റ് ദമിറ്റ ജൊ ജാക്സൺ (ജനനം: 1966 മെയ് 16). പ്രശസ്തമായ ജാക്സൺ കുടുംബംത്തിലെ ഇളയവളായ ജാനറ്റ്, തന്റെ നൂതനവും സാമൂഹിക പ്രസക്തവും എന്നാൽ ലൈംഗിക-പ്രകോപനപരവുമായ ഗാനങ്ങൾ, സ്റ്റേജ് ഷോകൾ, ടെലിവിഷൻ-സിനിമാ വേഷങ്ങൾ എന്നിവയിലൂടെ 30 വർഷത്തിലധികമായി പ്രശസ്തയായ ഒരു പ്രമുഖ വ്യക്തിയാണ്.
ഏകദേശം 16 കോടിയോളം ആൽബങ്ങൾ ലോകമെമ്പാടും വിറ്റഴിക്കപെട്ട ജാനറ്റ് സമകാലീന സംഗീത ചരിത്രത്തിൽ ഏറ്റവും കൂടുതൽ ആൽബങ്ങൾ വിറ്റഴിക്കപ്പെട്ട കലാകാരികളിൽ ഒരാളാണ്. റിക്കോർഡിങ് ഇൻഡ്സ്ട്രി ഓഫ് അമേരിക്ക 2.6 കോടി ആൽബ വിറ്റുവരവോടുകൂടെ ജാനറ്റിനെ അമേരിക്കയിലെ പതിനൊന്നാമത്തെ മികച്ച കലാകാരിയായി തിരഞ്ഞെടുത്തിട്ടുണ്ട്. 2008 ൽ ബിൽബോഡ് മാഗസിൻ അവരുടെ എക്കാലത്തെയും മികച്ച 100 കലാകാരന്മാരുടെ പട്ടിക പ്രസിദ്ധീകരിച്ചപ്പോൾ ഏഴാമതായിരുന്നു ജാനറ്റിന്റെ സ്ഥാനം. ലോകത്തിലെ ഏറ്റവും കൂടുതൽ അവാർഡുകൾ നേടിയ കലാകാരിൽ ഒരാളായ ജാനറ്റിന്റെ ദൈർഘ്യമേറിയ സംഗീത ജീവിതവും, റെക്കോർഡുകളും, മറ്റു നേട്ടങ്ങളും, പോപ് സംഗീതം നവീകരിക്കുന്നതിലും രൂപപ്പെടുത്തുന്നതിലും സ്വാധീനം ചെലുത്തിയിട്ടുണ്ട്. ജാനറ്റിന്റെ പ്രകടനങ്ങൾ തങ്ങൾക്ക് പ്രചോദനമാണെന്ന് പലരും ചൂണ്ടിക്കാണിച്ചിട്ടുണ്ട്.
അവലംബം
വർഗ്ഗം:അമേരിക്കൻ ഗായകർ വർഗ്ഗം:ഗ്രാമി പുരസ്കാര ജേതാക്കൾ വർഗ്ഗം:പോപ്പ് ഗായകർ വർഗ്ഗം:അമേരിക്കൻ പോപ്പ് ഗായകർ വർഗ്ഗം:അമേരിക്കൻ സംഗീതജ്ഞർ വർഗ്ഗം:ഗായകർ വർഗ്ഗം:സംഗീതജ്ഞർ വർഗ്ഗം:നർത്തകർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ആഫ്രിക്കൻ-അമേരിക്കൻ സംഗീതജ്ഞർ വർഗ്ഗം:1966-ൽ ജനിച്ചവർ വർഗ്ഗം:അമേരിക്കൻ ഫെമിനിസ്റ്റുകൾ
ആഞ്ഞം മാധവൻ നമ്പൂതിരി
കേരളത്തിലെ അതിപ്രസിദ്ധനായ ഒരു ഭാഗവതാചാര്യനായിരുന്നു ആഞ്ഞം മാധവൻ നമ്പൂതിരി (ഓഗസ്റ്റ് 6, 1919 - മാർച്ച് 19, 1988). ഏഴുദിവസങ്ങളിലായി ഭാഗവതകഥ മുഴുവൻ പറഞ്ഞുതീർക്കുന്ന 'ഭാഗവതസപ്താഹം' എന്ന രീതിയ്ക്ക് കേരളത്തിൽ വൻ ജനപ്രീതിയുണ്ടാക്കുന്നതിൽ പ്രധാന പങ്കുവഹിച്ച വ്യക്തികളിലൊരാളായിരുന്നു ഇദ്ദേഹം. അനുജനും ശിഷ്യനും സന്തതസഹചാരിയുമായിരുന്ന ആഞ്ഞം കൃഷ്ണൻ നമ്പൂതിരിയ്ക്കൊപ്പം ഇന്ത്യയുടെ പല ഭാഗങ്ങളിലും ഇദ്ദേഹം കേരളീയ ശൈലിയിൽ ഭാഗവതസപ്താഹം അവതരിപ്പിച്ചിട്ടുണ്ട്. സർവ്വവും ശ്രീഗുരുവായൂരപ്പ തൃപ്പാദങ്ങളിൽ സമർപ്പിച്ച ഇദ്ദേഹം ഗുരുവായൂരിൽ പണിത 'നാരായണാലയം' എന്ന കെട്ടിടം ഇന്ന് അവിടെ വരുന്ന ഭക്തരുടെ ശ്രദ്ധാകേന്ദ്രമാണ്. ഇവിടെയാണ് ഇദ്ദേഹം താമസിച്ചിരുന്നതും നാമജപം നടത്തിയിരുന്നതും. ഇന്ന് ഇദ്ദേഹത്തിന്റെ സ്മാരകം ഇവിടെയുണ്ട്.
ജീവിതരേഖ
ഇന്നത്തെ പാലക്കാട് ജില്ലയിൽ പട്ടാമ്പിയ്ക്കടുത്ത് തൊണ്ടയന്നൂർ ആഞ്ഞത്ത് മനയ്ക്കൽ മധുസൂദനൻ സോമയാജിപ്പാടിന്റെയും ആര്യ അന്തർജനത്തിന്റെയും മൂത്ത മകനായി 1919 ഓഗസ്റ്റ് 6-ന് കർക്കടകമാസത്തിൽ അനിഴം നക്ഷത്രത്തിൽ ആഞ്ഞം മാധവൻ നമ്പൂതിരി ജനിച്ചു. ചെറിയ മധുസൂദനൻ നമ്പൂതിരിപ്പാട്, പരമേശ്വരൻ നമ്പൂതിരിപ്പാട് എന്നിവരായിരുന്നു അമ്മയിൽ തന്നെയുണ്ടായ മറ്റ് സഹോദരങ്ങൾ. രണ്ടാനമ്മ പാർവ്വതി പത്തനാടിയുടെ മകനായിരുന്നു ഇളയ അനുജൻ കൃഷ്ണൻ നമ്പൂതിരി. സ്കൂൾ വിദ്യാഭ്യാസം പൂർത്തിയാക്കിയ ശേഷം വി.ടി. ഭട്ടതിരിപ്പാടിന്റെയും എം.ആർ.ബി.യുടെയും മറ്റും സ്വാധീനത്തിലമർന്ന് നമ്പൂതിരി സമുദായത്തിന്റെ നവോത്ഥാനപരിപാടികളിൽ പങ്കെടുത്തു. ഇക്കാലഘട്ടത്തിൽ തികഞ്ഞ ഒരു നിരീശ്വരവാദിയായിരുന്നു ഇദ്ദേഹം. ഒരുപാട് ജാഥകളിൽ അദ്ദേഹം പോയിരുന്നു.
ഇതിനിടയിൽ ഗുരുതരമായ ഒരു വയറുവേദന അദ്ദേഹത്തെ ബാധിച്ചു. അത് അദ്ദേഹത്തെ ഭക്തിമാർഗ്ഗത്തിലേയ്ക്ക് തിരിച്ചുവിട്ടു. ഇതിന് കാരണക്കാരനായത് അന്നത്തെ ഗുരുവായൂർ മേൽശാന്തി കൂടിയായിരുന്ന അമ്മാവൻ ത്രിവിക്രമൻ നമ്പൂതിരിയും നിത്യേന ഗുരുവായൂരിൽ പോയി ഭജനമിരുന്നിരുന്ന ഒരു അയൽവാസിയുമാണ്. നിരീശ്വരവാദത്തിൽ മുഴുകിയ ആഞ്ഞത്തെ അയൽവാസി നിർബന്ധിച്ച് ഗുരുവായൂരിലേയ്ക്ക് കൊണ്ടുപോകുകയായിരുന്നു. അവിടെ വച്ച് ഭക്ഷണം പോലും കഴിയ്ക്കാതിരുന്ന അദ്ദേഹം മണിക്കൂറുകളോളം അവിടത്തെ അഞ്ജനവിഗ്രഹം നോക്കിനിന്നു.
ഭാഗവതലോകത്തേയ്ക്ക്
തുടർന്ന് ഗുരുവായൂരിൽ തന്നെ സ്ഥിരതാമസമാക്കാൻ തീരുമാനിച്ച അദ്ദേഹം അവിടെയുണ്ടായിരുന്ന പ്രമുഖ ഭാഗവതപണ്ഡിതൻ മേയ്ക്കാട് നീലകണ്ഠൻ നമ്പൂതിരിയുടെ ശിഷ്യനായി. നിരവധി സപ്താഹപരിപാടികളിൽ മേക്കാടിനൊപ്പം ആഞ്ഞവും പങ്കെടുത്തു. മേക്കാടിന്റെ മരണശേഷം നാമസങ്കീർത്തനപ്രചരണം എന്ന ദൗത്യം ആഞ്ഞം തന്നെ ഏറ്റെടുത്തു. 1949-ൽ അനുജൻ കൃഷ്ണൻ നമ്പൂതിരിയെയും അദ്ദേഹം കൂടെക്കൂട്ടി. അതേ വർഷമാണ് നാരായണാലയത്തിന്റെ പണി പൂർത്തിയായത്. ഇരുവരും അവിടെ താമസമാക്കി.
വളർച്ച
ആഞ്ഞം സഹോദരന്മാരുടെ പേരുകൾ വളരെപ്പെട്ടെന്നുതന്നെ കേരളം മുഴുവൻ വ്യാപിച്ചു. നൂറുകണക്കിന് വേദികളിൽ ഇരുവരും ഒന്നിച്ച് പങ്കെടുത്തു. ജ്യേഷ്ഠൻ നടത്തുന്ന വായനയ്ക്ക് അനുജൻ വ്യാഖ്യാനം നൽകി. കലികാലത്ത് മോക്ഷപ്രാപ്തിയ്ക്ക് ഏറ്റവും ഉത്തമമെന്ന് പുരാണങ്ങളിൽ പറയുന്ന നാമജപം ഇവരുടെ നിത്യവൃത്തിയായി. ഗുരുവായൂർ വടക്കേ നടയിലെ നാരായണാലയത്തിലേയ്ക്കും ഭക്തജനങ്ങളുടെ ഒഴുക്കാണ് പിന്നീട് കണ്ടത്. നിരവധി ഭക്തർ പുണ്യാത്മാക്കളായ സഹോദരന്മാരെത്തേടി ഇവിടെയെത്തി.
കേരളക്കരയിൽ മുഴുവൻ ഭാഗവതസപ്താഹം നടത്തിയ ഇരുവരും പിന്നീട് കേരളത്തിന് പുറത്തേയ്ക്ക് തങ്ങളുടെ ശ്രദ്ധ കേന്ദ്രീകരിച്ചു. മുംബൈ, ചെന്നൈ, ഡൽഹി, ബെംഗളൂരു തുടങ്ങിയ വൻ നഗരങ്ങളിലും പുണ്യകേന്ദ്രങ്ങളായ വാരാണസി, നൈമിശാരണ്യം, അയോധ്യ, ദ്വാരക തുടങ്ങിയ ഇടങ്ങളിലും ഇവരുടെ ഭാഗവതസപ്താഹങ്ങൾ നടന്നു. പൂർണമായ കേരളീയശൈലിയിലാണ് ഇവരുടെ പാരായണങ്ങളുണ്ടായത്. വർഷത്തിൽ മൂന്ന് തവണയെങ്കിലും ഇവരുടെ സപ്താഹങ്ങളുണ്ടാകുമായിരുന്നു. അവ കാണാനും കേൾക്കാനും നൂറുകണക്കിനാളുകളാണ് വന്നിരുന്നത്. ഭാഗവതതത്വങ്ങൾ സരസമായ ഭാഷയിൽ വ്യാഖ്യാനിച്ചിരുന്ന സഹോദരങ്ങൾ എല്ലാവരുടെയും ശ്രദ്ധ നേടിയെടുത്തു.
1967-ൽ 'ശ്രീ ഗുരുവായൂരപ്പൻ' എന്ന മാസിക ആരംഭിച്ച ആഞ്ഞം മാധവൻ നമ്പൂതിരി ആജീവനാന്തം അതിന്റെ പത്രാധിപരുമായിരുന്നു. 1970-ൽ അദ്ദേഹം തുടങ്ങിയ 'ശ്രീ ഗുരുവായൂരപ്പൻ സങ്കീർത്തന ട്രസ്റ്റ്' എന്ന സംഘടനയുടെ വകയാണ് ഗുരുവായൂർ ഏകാദശി ആഘോഷത്തിനിടയിലെ ദശമിവിളക്ക്. ഇത് മുമ്പ് നടത്തിയിരുന്ന കുടുംബം അന്യം നിന്നുപോയപ്പോൾ ഗുരുവായൂർ ദേവസ്വം ആവശ്യപ്പെട്ടതുപ്രകാരമാണ് ദശമിവിളക്ക് ഏറ്റെടുക്കാൻ ട്രസ്റ്റ് തയ്യാറായത്. ആജീവനാന്തം ട്രസ്റ്റിന്റെ സർവ്വസ്വവും അദ്ദേഹമായിരുന്നു.
കുളച്ചൽ യൂസുഫ്
തമിഴ് സാഹിത്യകാരൻ, വിവർത്തകൻ എന്നീ നിലകളിൽ ശ്രദ്ധേയനാണ് കുളച്ചൽ യൂസുഫ്. ജി.ആർ. ഇന്ദുഗോപന്റെ ‘തസ്കരൻ മണിയൻ പിള്ളയുടെ ആത്മകഥ’ എന്ന കൃതി തമിഴിൽ മൊഴി മാറ്റി തിരുടൻ മണിയൻപിള്ളൈ എന്ന പേരിൽ പ്രസിദ്ധീകരിച്ചു. ആ കൃതിക്ക് വിവർത്തനത്തിനുള്ള കേന്ദ്ര സാഹിത്യ അക്കാദമി പുരസ്കാരം ലഭിച്ചു
ജീവിതരേഖ
ദാരിദ്ര്യം മൂലം പഠനം മുടങ്ങിയിട്ടും വായനയിലൂടെ മലയാളം പഠിച്ചെടുത്തു വിവർത്തകനായി മാറിയ ആളാണ് കന്യാകുമാരി സ്വദേശിയായ കുളച്ചൽ യൂസുഫ്. ധാരാളം മലയാള കൃതികൾ തമിഴിലേക്കു മൊഴി മാറ്റി.
അവലംബം
വർഗ്ഗം:വിവർത്തകർ വർഗ്ഗം:കേന്ദ്ര സാഹിത്യ അക്കാദമിയുടെ വിവർത്തനത്തിനുള്ള പുരസ്കാരം നേടിയവർ വർഗ്ഗം:തമിഴ് എഴുത്തുകാർ
ചൊറിയൻ പാറത്തവള
പശ്ചിമഘട്ടത്തിലെ ആനമല കുന്നുകളിൽ കണ്ടുവരുന്ന ഗുരുതരമായ വംശനാശ ഭീഷണിയുള്ള ഒരു തവളവർഗ്ഗമാണ് ചൊറിയൻ പാറത്തവള (Indirana phrynoderma ). വളരെ അപൂർവ്വമായ ഈ തവള സ്പീഷ്യസ്  ഇലപൊഴിയുന്ന ഉഷ്ണമേഖലാ മഴക്കാടുകളിൽ വസിക്കുന്നു. മരം ശേഖരിക്കുന്നതുമൂലം ഗുരുതരമായ ആവാസവ്യവസ്ഥാ ഭീഷണി നേരിട്ടുകൊണ്ടിരിക്കുകയാണ് ഈ തവള.
അവലംബം
വർഗ്ഗം:ഉഭയജീവികൾ - അപൂർണ്ണലേഖനങ്ങൾ വർഗ്ഗം:പശ്ചിമഘട്ടതദ്ദേശവാസിയായ ജീവികൾ വർഗ്ഗം:ഇന്ത്യയിലെ തവളകൾ
എളാങ്ക്
ഒരു അറ്റം മുനയുള്ളതും മറ്റേ അറ്റം അല്പം പരന്നതുമായ ഒരു ഉപകരണമാണ് എളാങ്ക്. ഇരുമ്പ് ദണ്ഢ് കൊണ്ടാണ് എളാങ്ക് നിർമ്മിക്കുന്നത്.
വിവിധ പേരുകൾ
അലവാങ്ക്, ഇരുമ്പുപാര, കമ്പിപ്പാര, കുത്തുപാര, കന്നക്കോൽ എന്നി വിവിധപേരുകൾ പ്രാദേശികമായി എളാങ്ക് അറിയപ്പെടുന്നു.
ഉപയോഗങ്ങൾ
കൃഷിയാവശ്യത്തിനും പാറപൊട്ടിക്കുന്നതിനും ഉപയോഗിക്കുന്നു. ഭൂമിയിൽ വ്യാസം കുറഞ്ഞ കുഴികളെടുക്കുന്നതിനും തുരങ്കം ഉണ്ടാക്കുന്നതിനും എളാങ്ക് കൂടുതലായി ഉപയോഗിക്കുന്നു. കമ്പിപ്പാര എന്ന ലഘുയന്ത്രം ഉപയോഗിച്ച് ഭാരം ഉയർത്തുന്നത് ഉത്തോലക തത്ത്വത്തിന് ഉദാഹരണമാണ്.
ചിത്രശാല
വർഗ്ഗം:പണിയായുധങ്ങൾ വർഗ്ഗം:ആയുധങ്ങൾ
പി.കെ. നായർ
നാഷണൽ ഫിലിം ആർക്കൈവ് ഓഫ് ഇന്ത്യയുടെ സ്ഥാപകനായിരുന്നു പരമേശ് കൃഷ്ണൻ നായർ എന്ന പി.കെ.നായർ(ജനനം: 6 ഏപ്രിൽ 1933, മരണം: 4 മാർച്ച് 2016). വിസ്മൃതിയിലാകുമായിരുന്ന ആയിരക്കണക്കിനു സിനിമകളുടെ അവശേഷിച്ചിട്ടുള്ള ഏക പ്രിന്റ് അഥവാ നെഗറ്റീവ് എങ്കിലും കണ്ടെത്തി, വരും തലമുറകൾക്ക് പ്രയോജനപ്പെടുന്ന വിധം ഫിലിം ആർക്കൈവ്സിൽ ശേഖരിച്ച ആളാണ് ശ്രീ പി.കെ.നായർ.
ജീവിതരേഖ
1933 -ൽ തിരുവനന്തപുരത്തു ജനിച്ചു. അച്ഛൻ രാമകൃഷ്ണപിള്ള,അമ്മ യമുനാമ്മ. പ്രാഥമിക വിദ്യാഭ്യാസം തിരുവനന്തപുരം ശ്രീമൂല വിലാസം (എസ്.എം.വി) ഹൈസ്ക്കൂളിൽ. കേരള സർവകലാശാലയിൽ നിന്ന് ബിരുദം നേടിയ ശേഷം നാലു വർഷത്തോളം സിനിമാ തിയേറ്ററിൽ ബുക്കിംങ് മാനേജരായി ജോലി നോക്കി. മുംബൈയിൽ മെഹബൂബ് ഖാന്റെ സ്റ്റുഡിയോയിൽ അപ്രന്റീസായി ജോലി നോക്കി.1961-ൽ പൂനെ ഫിലിം ആന്റ് ടെലിവിഷൻ ഇൻസ്റ്റിറ്റ്യൂട്ടിലെ റിസർച്ച് ഡോക്യുമെന്റേഷൻ വിഭാഗത്തിൽ ജോലിക്കു ചേർന്നു.1964 -ൽ ആണ് കേന്ദ്രവാർത്താ വിതരണ വകുപ്പിൻ കീഴിൽ നാഷണൽ ഫിലിം ആർക്കൈവ്സ് എന്ന സ്വതന്ത്ര സ്ഥാപനം തുടങ്ങുന്നത്.1974 -ൽ അദ്ദേഹം ക്യുറേറ്ററായും 1982 -ൽ ഡയറക്ടറായും സ്ഥാനമേറ്റു.12000 -ൽ പരം ചിത്രങ്ങളുടെ ശേഖരമുണ്ടാക്കാൻ അദ്ദേഹത്തിനു കഴിഞ്ഞു. ശിവേന്ദ്രസിങ് ദുൻഗാർപുർ സംവിധാനംചെയ്ത സെല്ലുലോയ്ഡ് മാൻ എന്ന സിനിമ പി.കെ.നായരെക്കുറിച്ചുള്ളതാണ്.
അവലംബം
വർഗ്ഗം:ഇന്ത്യൻ ചലച്ചിത്ര പണ്ഡിതർ വർഗ്ഗം:1933-ൽ ജനിച്ചവർ വർഗ്ഗം:തിരുവനന്തപുരം ജില്ലയിൽ ജനിച്ചവർ വർഗ്ഗം:2016-ൽ മരിച്ചവർ വർഗ്ഗം:മാർച്ച് 4-ന് മരിച്ചവർ
ഇന്ത്യൻ സമ്മർ
1875-ൽ പോളിഷ് റിയലിസ്‌റ്റ് ചിത്രകാരനായ ജോസെഫ് ചെൽമോൺസ്‌കി വരച്ച ഒരു എണ്ണച്ചായ ചിത്രമാണ് ഇന്ത്യൻ സമ്മർ (പോളീഷ്: Babie lato). കലാകാരന്റെ ഏറ്റവും പ്രശസ്തമായ സൃഷ്ടികളിൽ ഒന്നായി കണക്കാക്കപ്പെടുന്ന ഈ ചിത്രം നിലവിൽ പോളണ്ടിലെ വാർസോയിലെ ദേശീയ മ്യൂസിയത്തിൽ പ്രദർശിപ്പിച്ചിരിക്കുന്നു.
വിവരണം
ഒരു യുവ നഗ്നപാദയായ ഉക്രേനിയൻ കർഷക സ്ത്രീ മേച്ചിൽപുറത്തിന് നടുവിൽ കിടന്ന് വലതു കൈ ഉയർത്തി അതിൽ ഗോസാമറിന്റെ നൂലുകൾ പിടിച്ചിരിക്കുന്നതായി പെയിന്റിംഗ് ചിത്രീകരിച്ചിരിക്കുന്നു. വെള്ള പാവാടയും ഷർട്ടുമാണ് വേഷം. അവരുടെ തലയ്ക്ക് താഴെ കിടക്കുന്ന മഞ്ഞ ശിരോവസ്ത്രം ഒരു കോൺട്രാസ്റ്റായി വർത്തിക്കുകയും രചനയുടെ മധ്യഭാഗത്തെ തെളിച്ചമുള്ളതാക്കുകയും ചെയ്യുന്നു. പെയിന്റിംഗിന്റെ മധ്യഭാഗത്ത് ചക്രവാള രേഖ സ്ഥാപിച്ചിരിക്കുന്നു. സൂര്യപ്രകാശവും ഉണങ്ങിയ പുല്ലും മേഘാവൃതമായ ആകാശവും സെപ്റ്റംബറിലെ ശാന്തമായ ഉച്ചതിരിഞ്ഞ് പ്രഭാവലയം ഉണർത്തുന്നു. ഇടതുവശത്ത്, പശ്ചാത്തലത്തിൽ ഒരു കന്നുകാലിക്കൂട്ടവും ദൂരെ നിന്ന് കാണുന്ന കർഷകരുടെ രൂപങ്ങളും അവരുടെ ദിശയിലേക്ക് നോക്കുന്ന ഒരു കറുത്ത നായയും ചിത്രീകരിച്ചിരിക്കുന്നു. ഇന്ത്യൻ വേനൽക്കാലത്തിന്റെ അന്തരീക്ഷത്തെ ഊന്നിപ്പറയുന്ന ബ്രൗൺ, ഗ്രേ നിറങ്ങളിലുള്ള മൃദുവായ ഷേഡുകൾ ഈ പെയിന്റിംഗിൽ പ്രബലമാണ്.
വിശകലനം
ഉക്രെയ്‌നിലേക്കുള്ള തന്റെ സമീപകാല യാത്രയ്ക്ക് ശേഷം 1875-ൽ വാർസോയിൽ വച്ച് ഈ കലാകാരൻ ഇന്ത്യൻ സമ്മർ വരച്ചു. പ്രകൃതി അനുശാസിക്കുന്ന ഗ്രാമീണ ജീവിതത്തിന്റെയും അതിന്റെ ദൈനംദിന താളങ്ങളുടെയും നിരീക്ഷണത്തിൽ ചെൽമോൺസ്കി ആകൃഷ്ടനായി. സച്ചെറ്റ നാഷണൽ ഗാലറി ഓഫ് ആർട്ടിൽ അദ്ദേഹം ആദ്യമായി തന്റെ സൃഷ്ടികൾ പ്രദർശിപ്പിച്ചപ്പോൾ അത് വിവാദമായി. ലളിതമായ വസ്ത്രങ്ങൾ ധരിച്ച വൃത്തികെട്ടതും നഗ്നപാദയുമായ ഒരു കർഷക സ്ത്രീയെ അദ്ദേഹം അവതരിപ്പിച്ചത് ചില കാഴ്ചക്കാരെയും വിമർശകരെയും ഞെട്ടിച്ചു. പെയിന്റിംഗിൽ ചിത്രീകരിച്ചിരിക്കുന്ന രംഗം വളരെ റിയലിസ്റ്റിക് ആയി മനസ്സിലാക്കപ്പെട്ടു. വർഷങ്ങൾക്ക് ശേഷമാണ് ഇതിന് ശരിയായ അംഗീകാരം ലഭിക്കാൻ തുടങ്ങിയത്.
പോളിഷ് റിയലിസത്തിന്റെ പ്രകൃതിദത്ത ബ്രാൻഡിന്റെ ഒരു ഉദാഹരണമാണ് പെയിന്റിംഗ്. ഇത് പ്രാതിനിധ്യം, അക്കാദമി, അതിന്റെ മാനദണ്ഡങ്ങൾ എന്നിവയുടെ ഏകീകൃത കൺവെൻഷനുകളെ നിരാകരിക്കുകയും അനുഭവപരമായ നിരീക്ഷണത്തെ അടിസ്ഥാനമാക്കി ആധികാരികത പിടിച്ചെടുക്കുന്നതിൽ ശ്രദ്ധ കേന്ദ്രീകരിക്കുകയും ചെയ്യുന്നു. ഗ്രാമീണതയുടെ ശക്തിയെയും അതിലെ നിവാസികളുടെ ചൈതന്യത്തെയും പ്രതിനിധീകരിക്കുന്നതിനാണ് ചെൽമോൺസ്കി ഇന്ത്യൻ വേനൽക്കാലം ഉദ്ദേശിച്ചത്. 1894-ൽ, ആർട്ട് കളക്ടർ ഇഗ്‌നസി കോർവിൻ-മിലേവ്‌സ്‌കി ഈ ചിത്രം വാങ്ങുകയും 1929-ൽ വാർസോയിലെ നാഷണൽ മ്യൂസിയം ഏറ്റെടുക്കുകയും ചെയ്തു. ഇന്ന്, പോളണ്ടിലെ ഏറ്റവും പ്രചാരമുള്ളതും പതിവായി പുനർനിർമ്മിക്കപ്പെടുന്നതുമായ കലാസൃഷ്ടികളിൽ ഒന്നായി ഈ ചിത്രം നിലനിൽക്കുന്നു.
അവലംബം
വർഗ്ഗം:പോളിഷ് ചിത്രങ്ങൾ
അഷ്ടമംഗലം മഹാദേവക്ഷേത്രം
കേരളത്തിൽ തൃശ്ശൂർ ജില്ലയിലെ പ്രധാന ശിവക്ഷേത്രങ്ങളിൽ ഒന്നാണ് അഷ്ടമംഗലം മഹാദേവക്ഷേത്രം. ഏറെ പ്രത്യേകതകളുള്ള നൂറ്റെട്ടു ശിവക്ഷേത്രങ്ങളിൽ ഒന്നാണിത്. പരശുരാമനാൽ പ്രതിഷ്ഠിക്കപ്പെട്ട ഇവിടുത്തെ പ്രതിഷ്ഠ രൗദ്ര ഭാവത്തിലുള്ള അഷ്ടമൂർത്തി സങ്കല്പമാണ്.
ക്ഷേത്രം
അഷ്ടമംഗലം ശിവക്ഷേത്രത്തിനു തൊട്ടു മുൻപിലായി വലിയ ഒരു കുളം ഉണ്ട്. ക്ഷേത്രേശൻ കുളത്തിലേക്ക് നോക്കിയാണിരിക്കുന്നത്. വട്ടശ്രീകോവിലിൽ കിഴക്കു ദർശനാണിവിടുത്തെ പ്രതിഷ്ഠ.
ക്ഷേത്രത്തിൽ എത്തിച്ചേരാൻ
തൃശ്ശൂർ-കഞ്ഞാണി റൂട്ടിൽ എൽതുരുത്ത് ജംഗ്ഷനിൽ ഇറങ്ങി അര കിലോമീറ്റർ ദൂരെയാണ് ക്ഷേത്രം സ്ഥിതിചെയ്യുന്നത്.
അവലംബം
വർഗ്ഗം:കേരളത്തിലെ ശിവക്ഷേത്രങ്ങൾ വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ വർഗ്ഗം:നൂറ്റെട്ട് ശിവക്ഷേത്രങ്ങൾ
ജോസഫ് ബാപ്റ്റിസ്റ്റ
ഹോം റൂൾ പ്രസ്ഥാനവുമായി അടുത്ത ബന്ധം പുലർത്തിയിരുന്ന ഒരു ഇന്ത്യൻ രാഷ്ട്രീയ പ്രവർത്തകനായിരുന്നു ജോസഫ് ബാപ്റ്റിസ്റ്റ (17 മാർച്ച് 1864 - 1930). ബാലഗംഗാധര തിലകന്റെ അടുത്ത അനുയായിയായിരുന്ന ഇദ്ദേഹമാണ് "സ്വരാജ്യം എന്റെ ജന്മാവകാശമാണ്, അത് ഞാൻ നേടുക തന്നെ ചെയ്യും" എന്ന മുദ്രാവാക്യത്തിന്റെ സ്രഷ്ടാവ്. 1925 ൽ ബോംബെയിലെ മേയറായി അദ്ദേഹം തിരഞ്ഞെടുക്കപ്പെട്ടു. "അമ്മാവൻ" എന്ന അർത്ഥത്തിൽ “കാക്കാ” എന്ന് വിളിപ്പേരിൽ അദ്ദേഹം അറിയപ്പെട്ടു.
ആദ്യകാലജീവിതം
1864 മാർച്ച് 17-ന് ബോംബെയിലെ മസ്ഗാവിലെ മാതർപക്കാടിയിൽ ജനിച്ചു. അദ്ദേഹത്തിന്റെ പിതാവ് ജോൺ ബാപ്റ്റിസ്റ്റ വസായ്ക്ക് സമീപമുള്ള ഉട്ടാൻ എന്ന സ്ഥലത്ത് നിന്നുള്ളയാളാണ്. പതിനാറാം നൂറ്റാണ്ടിനും പതിനേഴാം നൂറ്റാണ്ടിനും ഇടക്ക് പോർച്ചുഗീസ് ഭരണകാലത്ത് റോമൻ കത്തോലിക്കാ മതത്തിലേയ്ക്ക് പരിവർത്തിതപ്പെട്ടവരായിരുന്നു ഇവരുടെ പൂർവ്വികർ. മുംബൈയിലെ സെന്റ് മേരീസ് സ്കൂളിൽ ആയിരുന്നു. ആദ്യകാല വിദ്യാഭ്യാസം. പിന്നീട് പൂനെയിലെ എഞ്ചിനീയറിംഗ് കോളേജിൽ ചേർന്നു. അതിനുശേഷം കേംബ്രിഡ്ജിലെ ഫിറ്റ്സ്വില്ലിം കോളേജിൽ നിന്നും രാഷ്ട്രീയ ശാസ്ത്രത്തിൽ ബി.എ. ബിരുദം നേടി. ഇക്കാലത്താണ് അദ്ദേഹം ബാല ഗംഗാധര തിലകനെ കണ്ടുമുട്ടുന്നത്.
രാഷ്ട്രീയത്തിൽ
1901 ൽ ബാപ്റ്റിസ്റ്റ, ബോംബെ മുനിസിപ്പൽ കോർപ്പറേഷനിൽ ചേർന്നു. ഐറിഷ് ഹോം റൂൾ പ്രസ്ഥാനത്തിൽ സ്വാധീനിക്കപ്പെട്ട അദ്ദേഹം ഒരു ഇന്ത്യൻ ഹോം റൂൾ പ്രസ്ഥാനം ആരംഭിച്ചു. ബാപ്റ്റിസ്റ്റിന്റെ ആശയങ്ങൾ തിലകനെ സ്വാധീനിക്കുകയും ഇരുവരും ഒരുമിച്ച് പ്രവർത്തിക്കുകയും ചെയ്തു. ദേശീയവാദത്തിന് അനുകൂലവികാരങ്ങൾ ഉയർത്താൻ സമൂഹതലത്തിലുള്ള ഗണപതി ആഘോഷങ്ങൾ ആരംഭിക്കുന്നതിൽ തിലകനെ അദ്ദേഹം സഹായിച്ചു. തിലകന് നിയമോപദേഷ്ടാവ് കൂടിയായിരുന്നു ബാപ്റ്റിസ്റ്റ .1916-ൽ തിലകൻ, ആനി ബസന്റ് എന്നിവർ ചേർന്ന് ഹോം റൂൾ പ്രസ്ഥാനം ആരംഭിച്ചപ്പോൾ ബാപ്റ്റിസ്റ്റ അതിന്റെ ബെൽഗാം ഘടകം തുറന്നു. പിന്നീട് ബാപ്റ്റിസ്റ്റ ബ്രിട്ടീഷ് സർക്കാരിന്റെ ഹോം റൂളിനെക്കുറിച്ചുള്ള കാഴ്ച്ചപ്പാടിനെക്കുറിച്ച് ബ്രിട്ടീഷ് പ്രധാനമന്ത്രി ഡേവിഡ് ലോയ്ഡ് ജോർജ്ജുമായി കൂടിക്കാഴ്ച നടത്തി.
ബോംബെ ഹൈക്കോടതിയിലെ ഒരു ബാരിസ്റ്റർ കൂടിയായിരുന്നു ബാപ്റ്റിസ്റ്റ. വിനായക് ദാമോദർ സാവർക്കർ ആയിരുന്നു അദ്ദേഹത്തിന്റെ പ്രശസ്തരായ കക്ഷികളിൽ ഒരാൾ. മൗലികാവകാശങ്ങളുടെ അന്തസ്സ് ഉറപ്പാക്കുവാൻ സവർക്കർക്ക് തുറന്ന വിചാരണ നടത്തണമെന്ന് അദ്ദേഹം വാദിച്ചു.
1925 ൽ ബോംബെ മുനിസിപ്പൽ കോർപ്പറേഷന്റെ മേയറായി ബാപ്റ്റിസ്റ്റയെ തെരഞ്ഞെടുത്തു. ഈ പദവിയിൽ അദ്ദേഹം ഒരു വർഷത്തോളം തുടർന്നു.
മരണം
1930 ൽ ബാപ്റ്റിസ്റ്റ മരണമടഞ്ഞു. അദ്ദേഹത്തെ ശിവ്‌രി ശ്മശാനത്തിൽ അടക്കം ചെയ്തു.ഡോക്ക്‌യാർഡ് റോഡ് സ്റ്റേഷനടുത്തുള്ള മസഗാവ് ഗാർഡൻസ് അദ്ദേഹത്തിന്റെ പേരിലാണ് അറിയപ്പെടുന്നത്. 2008 ഒക്ടോബർ 12 ന് ശിവ്‌രി സെമിത്തേരിയിൽ അദ്ദേഹത്തിന്റെ ശവകുടീരം കൗൺസിലർ കപിൽ പാട്ടീലിന്റെ ഫണ്ട് ഉപയോഗിച്ച് പുനഃസ്ഥാപിച്ചു. ചടങ്ങിൽ ബോംബെ കത്തോലിക്ക സഭയും അധ്യാപക സംഘടനയായ ശിക്ഷക് ഭാരതിയും പങ്കെടുത്തു.
1999-ൽ ബാപ്റ്റിസ്റ്റയെക്കുറിച്ച് ജോസഫ് ബാപ്റ്റിസ്റ്റ: ദി ഫാതർ ഓഫ് ഹോം റൂൾ ഇൻ ഇന്ത്യ എന്ന പേരിൽ ഒരു പുസ്തകം പുറത്തിറങ്ങി. ഗ്രന്ഥകർത്താവ് കെ ആർ ശിർഷത് മുംബൈയിലെ ലാൽബാഗിൽ ഈ പുസ്തകം പ്രകാശനം ചെയ്തു. ആധുനിക യുവാക്കൾക്ക് ബാപ്റ്റിസ്റ്റ ഒരു മാതൃകയാണെന്ന് പുസ്തകത്തിൽ പറയുന്നു.
കൂടുതൽ വായനക്ക്
Shirsat, K.R. Joseph Baptista: The Father of Home Rule in India. 1999. Shirsat, K.R. Speeches and Writings of Kaka Joseph Baptista on the Labour Movement of India. 2000.
പുറത്തേക്കുള്ള കണ്ണികൾ
വർഗ്ഗം:മുംബൈ വർഗ്ഗം:മഹാരാഷ്ട്രയിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
സെന്റ് പിയറി ഐലന്റ്(കാനഡ)
സെന്റ് പിയറിയിലെയും മിക്വലോണിലെയും മൂന്നു പ്രധാന ദ്വീപുകളിലൊന്നാണ് സെന്റ് പിയറി ഐലന്റ്. ദ്വീപിന്റെ കിഴക്കൻ തീരത്ത് സ്ഥിതിചെയ്യുന്ന സൈന്റ് പിയറി പട്ടണം ദ്വീപിലെ പ്രധാന ജനസംഖ്യാ കേന്ദ്രമാണ്. സെന്റ് പിയറി ദ്വീപിന്റെ തീരങ്ങളിൽ പല ചെറിയ ദ്വീപുകളും കിടക്കുന്നു. കിഴക്ക് Île-aux-Marins, L'Île-aux-Vainqueurs എന്നിവയാണ്. സെയിന്റ് പിയറിന്റെ വടക്കേ ഭാഗത്ത് ഗ്രാൻഡ് കൊളംബിയർ സ്ഥിതിചെയ്യുന്നു. സെന്റ് പിയറി ദ്വീപും അയൽ ദ്വീപുകളും ചേർന്ന് സെയിന്റ് പിയർ കമ്യൂൺ രൂപീകരിച്ചിരിക്കുന്നു. സെയിന്റ് പിയറിയും മൈക്വെലോണും ( മറ്റൊന്ന് മക്ബെലാൻ-ലംഗ്ലാഡ്) ആണ് മറ്റു രണ്ട് കമ്യൂണുകൾ. ന്യൂഫൗണ്ട് ലാൻഡിൽ നിന്നും ഫെറിയിലൂടെ ഈ ദ്വീപ് സന്ദർശിക്കാൻ കഴിയുമെങ്കിലും ഫ്രാൻസ് രാജ്യത്തിൻറേതായ കുടിയേറ്റ നിയന്ത്രണവും ഇവിടെയുണ്ട്.
ചിത്രശാല
വർഗ്ഗം:വടക്കേ അമേരിക്കയിലെ ദ്വീപുകൾ
മഡോണ വിത്ത് സ്ലീപ്പിംഗ് ചൈൽഡ് (മാന്റെഗ്ന)
1465-1470 കാലഘട്ടത്തിൽ ആൻഡ്രിയ മാന്റെഗ്ന ഗ്ലൂ-ടെമ്പറ ക്യാൻവാസിൽ ചിത്രീകരിച്ച 43 സെന്റിമീറ്റർ മുതൽ 32 സെന്റിമീറ്റർ വരെ വലിപ്പമുള്ള ഒരു എണ്ണച്ചായാചിത്രമാണ് മഡോണ വിത്ത് സ്ലീപ്പിംഗ് ചൈൽഡ്. ഇപ്പോൾ ബെർലിനിലെ ജെമാൽഡെഗലറിയിലാണ് ഈ ചിത്രം സൂക്ഷിച്ചിരിക്കുന്നത്. ഈ ചിത്രം സ്വകാര്യ ഭക്തിക്കായി ഉദ്ദേശിച്ച് കൂടുതൽ ലളിതമായി അനുകൂലമായ രണ്ട് പ്രതിരൂപങ്ങളുടെ പതിവ് വിശുദ്ധിചിഹ്നമായി ചിത്രീകരിച്ചിരിക്കുന്നു. ഡൊണാറ്റെല്ലോയുടെ രചനയിലെ മുഖ്യഘടകം ആയ കുട്ടിയുടെ മുഖം സ്പർശിക്കുന്ന മേരിയുടെ രൂപം മാന്റെഗ്ന വരച്ചിരിയ്ക്കുന്നു. അതേസമയം ഇരുവരും കറുത്ത പശ്ചാത്തലത്തിൽ ചിത്രപ്പണികളോടുകൂടിയ മേലങ്കിയിൽ പൊതിഞ്ഞിരിക്കുന്നു.
ചിത്രകാരനെക്കുറിച്ച്
ഒരു ഇറ്റാലിയൻ ചിത്രകാരൻ, റോമൻ പുരാവസ്തു വിദ്യാർത്ഥി, ജാക്കോപോ ബെല്ലിനിയുടെ മരുമകൻ എന്നീ നിലകളിൽ അറിയപ്പെട്ടിരുന്ന വ്യക്തിയായിരുന്നു ആൻഡ്രിയ മാന്റെഗ്ന. അക്കാലത്തെ മറ്റ് കലാകാരന്മാരെപ്പോലെതന്നെ, മാന്റെഗ്നയും പല പുതിയ കാഴ്ചപ്പാടുകളും പരീക്ഷിച്ചു, ഉദാ. ചക്രവാളത്തെ കൂടുതൽ താഴ്ത്തി ചിത്രീകരിച്ചുകൊണ്ട് സ്മാരകബോധം സൃഷ്ടിച്ചു. അടിസ്ഥാനപരമായി ചിത്രത്തിനോടുള്ള ശില്പപരമായ സമീപനത്തിന്റെ തെളിവാണ് അദ്ദേഹത്തിന്റെ ഫ്ലിന്റി, മെറ്റാലിക് ഭൂപ്രകൃതികളും കുറച്ച് കല്ലുകൊണ്ടുള്ള പ്രതിബിംബങ്ങളും. 1500 ന് മുമ്പ് വെനീസിലെ പ്രിന്റുകൾ നിർമ്മിക്കുന്ന ഒരു മുൻനിര ചിത്രശാലയ്ക്കും അദ്ദേഹം നേതൃത്വം നൽകി.
ജാഫറാബാദി എരുമ
ഇന്ത്യയിലെ ഗുജറാത്തിൽ നിന്ന് ഉത്ഭവിച്ച ഒരു എരുമജനുസ്സാണ്ജാഫറാബാദി എരുമ, അല്ലെങ്കിൽ ഗിർ എരുമ  . ലോകത്ത് ഏകദേശം 25,000 ജാഫറാബാദി പോത്തുകളുണ്ടെന്നാണ് കണക്ക്. ഇന്ത്യയിലെയും [[പാകിസ്താൻ|പാകിസ്ഥാനിലെയും പ്രധാന എരുമ ഇനങ്ങളിൽ ഒന്നാണിത്. ബ്രസീലിലേക്ക് കയറ്റുമതി ചെയ്യുന്ന ആദ്യത്തെ എരുമ ഇനം കൂടിയാണ് ജാഫറാബാദി എരുമ, കൂടാതെ 2017 വരെ ബ്രസീലിൽ വളർത്തിയെടുത്ത നാല് എരുമ ഇനങ്ങളിൽ ഒന്നാണ് ഇത്, (മെഡിറ്ററേനിയൻ, മുറ, സാധാരണ എരുമ എന്നിവയാണ് മറ്റുള്ളവ.
ആഫ്രിക്കൻ കേപ് എരുമയുടെയും ഇന്ത്യൻ പോത്തിന്റെയും സങ്കരയിനമാണ് ജാഫറാബാദി എരുമ എന്ന് ഇന്ത്യൻ നാഷണൽ സയന്റിഫിക് ഡോക്യുമെന്റേഷൻ സെന്റർ പറയുന്നു, ആദ്യത്തേതിനെ കശാപ്പിനായി ബ്രിട്ടീഷ് ഇന്ത്യയിലേക്ക് കൊണ്ടുവന്നതാണ്. എരുമയുടെ ശുക്ലത്തിന്റെ ഗുണനിലവാരം മോശമാകാനുള്ള പ്രധാന കാരണങ്ങളിലൊന്നായി ഇതിനെ കേന്ദ്രം ചൂണ്ടിക്കാട്ടുന്നു. ഇത്തരം സങ്കരയിനം എരുമകൾ ജാഫറാബാദിൽ വ്യാപകമായിരുന്നു, അതിനാൽ ജാഫറാബാദി എരുമകൾ എന്നാണ് ഇവയ്ക്ക് പേരിട്ടത്. ജാഫറാബാദി എരുമകൾക്ക് ഭാരമേറിയ തല ആണുള്ളത്. സാമാന്യം വലുതും കട്ടിയുള്ളതും പരന്നതുമായ കൊമ്പുകൾ കഴുത്തിന്റെ വശങ്ങളിൽ നിന്ന് താഴേക്ക് വീഴുകയും ചെവികൾ വരെ മുകളിലേക്ക് പോകുകയും ചെയ്യുന്നു.
അവലംബം
വർഗ്ഗം:പാകിസ്താനിലെ സസ്തനികൾ വർഗ്ഗം:ബ്രസീലിലെ സസ്തനികൾ വർഗ്ഗം:ഇന്ത്യയിലെ സസ്തനികൾ വർഗ്ഗം:ദക്ഷിണേഷ്യയിലെ സസ്തനികൾ വർഗ്ഗം:പോത്തുജനുസ്സുകൾ
മാളവിക സബർവാൾ
അപ്പോളോ ഹെൽത്ത്‌കെയർ ഗ്രൂപ്പിന്റെ നോവ സ്പെഷ്യാലിറ്റി ഹോസ്പിറ്റലുകളിലെയും ന്യൂഡൽഹിയിലെ ജീവൻ മാല ഹോസ്പിറ്റലിലെയും ഗൈനക്കോളജിസ്റ്റും ലാപ്രോസ്കോപ്പിക് സർജനും പ്രസവചികിത്സകയുമാണ് ഇന്ത്യക്കാരിയായ '''ഡോ. മാളവിക സബർവാൾ  ഇംഗ്ലീഷ്:Dr Malvika Sabharwal'''. ലാപ്രോസ്‌കോപ്പിക് സർജറിയിലൂടെ റെക്കോർഡ് ചെയ്ത ഏറ്റവും വലിയ ഫൈബ്രോയിഡ് നീക്കം ചെയ്തതിന്റെ വിജയകരമായ പ്രകടനത്തിന് അവരുടെ നേതൃത്വത്തിലുള്ള സംഘത്തിന് അംഗീകാരം ലഭിച്ചു. ഗൈനക്കോളജിയുമായി ബന്ധപ്പെട്ട എൻഡോസ്കോപ്പിക് ശസ്ത്രക്രിയാ രീതികളിൽ ഏർപ്പെട്ടിരിക്കുന്ന 140 ഡോക്ടർമാരുടെ സംഘമായ ഗൈന എൻഡോസ്കോപ്പിയെ അവർ നയിക്കുന്നു.
ബഹുമതികൾ
2008 ൽ പത്മശ്രീ ലഭിച്ചു.
പുറത്തേക്കുള്ള കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:ഇന്ത്യയിലെ വനിതാ ഭിഷഗ്വരർ
പ്രൊഫസ്സർ
സർവ്വകലാശാലകളിലേയും കോളേജുകളിലെയും മുതിർന്ന അധ്യാപകരെയാണ് സാധാരണയായി പ്രൊഫസർ എന്നാണ് വിളിക്കുന്നത്.(Professor ചുരുക്കത്തിൽ Prof. ). ലത്തീൻ ഭാഷയിൽ "person who professes". മിക്കവാറും എല്ലാ സ്ഥാപനങ്ങളിലും ഏറ്റവും മുതിർന്ന അധ്യാപക തസ്തികയാണിത്
സീത (ചലച്ചിത്രം)
കുഞ്ചാക്കോയുടെ സംവിധാനത്തിൽ 1960-ൽ പുറത്തിറങ്ങിയ മലയാള ചലച്ചിത്രമാണ് സീത. (English: Seeta (1960 film)) പ്രേംനസീർ, തിക്കുറിശ്ശി സുകുമാരൻ നായർ, കുശലകുമാരി, കാഞ്ചന എന്നിവർ പ്രധാന കഥാപാത്രങ്ങളെ അവതരിപ്പിച്ചു. വി. ദക്ഷിണമൂർത്തിയാണ് സംഗീതസംവിധാനം നിർവ്വഹിച്ചിരിക്കുന്നത്.
സംഗീതം
അഭയദേവ് രചിച്ച ഗാനങ്ങൾക്ക് വി. ദക്ഷിണാമൂർത്തി സംഗീതം നൽകിയിരിക്കുന്നു.
ചർച്ച് ഓഫ് ദി പീറ്റർ നോസ്റ്റർ
ചർച്ച് ഓഫ് ദി പീറ്റർ നോസ്റ്റർ ( Église du Pater Noster  ) ജറുസലേമിലെ ഒലിവ് പർവതത്തിൽ സ്ഥിതിചെയ്യുന്ന ഒരു റോമൻ കത്തോലിക്കാ പള്ളിയാണ്. ഇത് ഒരു കാർമെലൈറ്റ് മഠത്തിന്റെ ഭാഗമാണ്, ഇത് എലിയോനയുടെ സങ്കേതം എന്നും അറിയപ്പെടുന്നു ( Domaine de l'Eleona  ). നാലാം നൂറ്റാണ്ടിലെ ബൈസന്റൈൻ ചർച്ച് ഓഫ് എലിയോനയുടെ അവശിഷ്ടങ്ങൾക്ക് തൊട്ടടുത്തായി ചർച്ച് ഓഫ് ദി പീറ്റർ നോസ്റ്റർ നിൽക്കുന്നു. എലിയോനയുടെ അവശിഷ്ടങ്ങൾ ഇരുപതാം നൂറ്റാണ്ടിൽ വീണ്ടും കണ്ടെത്തുകയും അതിന്റെ മതിലുകൾ ഭാഗികമായി പുനർനിർമിക്കുകയും ചെയ്തു. ഒട്ടോമൻ കീഴടങ്ങലിൽ പള്ളികളും മൊണാസ്ട്രിയും നിലകൊള്ളുന്ന ഭൂമി ഇന്ന് ഫ്രാൻസിന്റെ ഉടമസ്ഥതയിലാണ്.
ബൈബിൾ പശ്ചാത്തലം
യേശുവിന്റെ പഠിപ്പിക്കലുകളുമായി ബന്ധപ്പെട്ട ഒലിവ് പർവതത്തിൽ ഒരു ഗുഹയുണ്ടെന്ന് യോഹന്നാന്റെ രണ്ടാം നൂറ്റാണ്ടിലെ പ്രവൃത്തികളിൽ പരാമർശിക്കുന്നുണ്ട്, പക്ഷേ പ്രത്യേകിച്ച് കർത്താവിന്റെ പ്രാർത്ഥനയല്ല.
ചരിത്രം
ലഘുചിത്രം| യേശു തന്റെ ശിഷ്യന്മാർക്ക് കർത്താവിന്റെ പ്രാർത്ഥന പഠിപ്പിച്ച സ്ഥലമാണെന്ന് വിശ്വസിക്കപ്പെടുന്ന ഗ്രോട്ടോ.
കോൺസ്റ്റന്റൈൻ, ബൈസന്റൈൻ കാലഘട്ടം
യേശുക്രിസ്തുവിന്റെ സ്വർഗ്ഗാരോഹണത്തിന്റെ സ്മരണയ്ക്കായി കോൺസ്റ്റന്റൈൻ ഒന്നാമൻ നിർമ്മിച്ച നാലാം നൂറ്റാണ്ടിലെ ബസിലിക്കയുടെ സ്ഥലത്തിന് തൊട്ടടുത്താണ് ആധുനിക ചർച്ച് ഓഫ് പീറ്റർ നോസ്റ്റർ നിർമ്മിച്ചിരിക്കുന്നത്. ഇത് കോൺസ്റ്റന്റൈൻ അമ്മയായഹെലേന യുടെ നിർദ്ദേശത്തിൽ ആദ്യകാല4 നൂറ്റാണ്ടിൽ,നിർമ്മിച്ച അതിനെ ശിഷ്യന്മാരുടെ പള്ളി എന്ന് പേരിട്ടു. 4 നൂറ്റാണ്ടിനെ അന്ത്യത്തിൽ ഉണ്ടായ എലെന പള്ളിയെ അപേക്ഷിച്ച്. പുണ്യ എഗെരിഅ എന്ന ഇത ആണ് ഇന്ന് ലഭ്യമായ ഏറ്റവും പഴയ പള്ളി. ഇറ്റിനേറിയം ബർഡിഗാലെൻസ് സിർക 333 ലെ ബാര്ഡോ തീർത്ഥാടകനാണ് ഈ പള്ളിയെ പരാമർശിക്കുന്നത്, കോൺസ്റ്റന്റൈൻ ഒലിവ് പർവതത്തിൽ ഒരു ഗുഹയ്ക്ക് മുകളിലൂടെ ഒരു പള്ളി പണിതതാണെന്നും അസൻഷനുമായി ബന്ധപ്പെട്ടിരുന്നുവെന്നും ആണ് സിസേറിയയിലെ ചരിത്രകാരനായ യൂസിബിയസ് വിവരിക്കുന്നത്.
614- ൽ പേർഷ്യക്കാർ നശിപ്പിക്കുന്നതുവരെ പള്ളി കേടുകൂടാതെ നിലനിന്നു.
കുരിശുയുദ്ധ പള്ളി
യേശുവിന്റെ പഠിപ്പിക്കലിന്റെ ഓർമ്മ ഈ സൈറ്റുമായി ബന്ധപ്പെട്ടിരിക്കുന്നു, കുരിശുയുദ്ധകാലത്ത് ഇത് കർത്താവിന്റെ പ്രാർത്ഥനയുമായി മാത്രം ബന്ധപ്പെട്ടിരിക്കുന്നു. 1106-ൽ കുരിശുയുദ്ധക്കാർ അവശിഷ്ടങ്ങൾക്കിടയിൽ ഒരു ചെറിയ പ്രസംഗപീഠം നിർമ്മിച്ചു, 1152-ൽ ഒരു പള്ളി പണിതു. ഡാനിഷ് ബിഷപ്പ് ഓഫ് സ്വെൻഡ് Viborg നെ പള്ളി അകത്ത് അടക്കം ചെയ്തു. 1187-ൽ സുൽത്താൻ സലാഹുദ്ദീൻ ജറുസലേം ഉപരോധിക്കുന്നതിനിടെ കുരിശുയുദ്ധ കാലഘട്ടത്തിലെ പള്ളിക്ക് കനത്ത നാശനഷ്ടമുണ്ടായി, ഒടുവിൽ 1345 ഓടെ ഉപേക്ഷിക്കപ്പെടുകയും നശിപ്പിക്കപ്പെടുകയും ചെയ്തു.
ആധുനിക പള്ളിയും അവശിഷ്ടങ്ങളും വീണ്ടെടുത്തു
1851-ൽ, നാലാം നൂറ്റാണ്ടിലെ പള്ളിയുടെ ശേഷിച്ച കല്ലുകൾ യെഹോശാഫാത്ത് താഴ്‌വരയിലെ കല്ലറകൾക്കായി വിറ്റു.
പത്തൊൻപതാം നൂറ്റാണ്ടിന്റെ രണ്ടാം പകുതിയിൽ രാജകുമാരി ഔറേലിയ ബോസി ഡി ലാ ടൂർ ഡി ആവേർഗ്നെ (1809–1889) ഈ സ്ഥലം ഏറ്റെടുത്തു, ആദ്യകാല തീർത്ഥാടകർ സൂചിപ്പിച്ച ഗുഹയ്‌ക്കായി തിരച്ചിൽ ആരംഭിച്ചു. 1868 ൽ അവൾ ഒരു ക്ലോയിസ്റ്റർ നിർമ്മിക്കുകയും 1872 ൽ ഒരു കാർമലൈറ്റ് കോൺവെന്റ് സ്ഥാപിക്കുകയും ചെയ്തു. 1870 കളിൽ ഒരു കോൺവെന്റ് പള്ളി സ്ഥാപിച്ചു.
1910-ൽ പുരാതന ദേവാലയത്തിന്റെ അടിത്തറ ഒരുകാലത്ത് ആരാധനാകേന്ദ്രമായ ഗുഹയ്ക്ക് മുകളിലായി നിലകൊള്ളുന്നു. കോൺവെന്റ് സമീപത്തേക്ക് മാറ്റി 1915 ൽ ബൈസന്റൈൻ പള്ളിയുടെ പുനർനിർമ്മാണം ആരംഭിച്ചു. 1927-ൽ ഫണ്ടുകൾ തീർന്നപ്പോൾ പുനർനിർമാണം നിർത്തിവച്ചു, എലിയോനയിലെ പുതുക്കിയ ചർച്ച് പൂർത്തിയായിട്ടില്ല. ഫ്രഞ്ച് ആർക്കിടെക്റ്റ് പുരാതന സഭയുടെ പുനർനിർമ്മാണത്തിന്റെ ചുമതല വഹിച്ച അദ്ദേഹം 1926 സെപ്റ്റംബറിൽ ജറുസലേമിൽ എത്തി.
ഔറേലിയ ബോസി രാജകുമാരി തന്റെ ജീവിതകാലത്ത് തനിക്കായി ഒരുക്കിയ ശവകുടീരം ആധുനിക പള്ളിയുടെ കവാടത്തിലാണ്. 1889-ൽ അവൾ ഫ്ലോറൻസിൽ വച്ച് മരിച്ചു, അവളുടെ അവസാന ആഗ്രഹപ്രകാരം 1957-ൽ അവളുടെ അവശിഷ്ടങ്ങൾ പള്ളിയിലേക്ക് കൊണ്ടുവന്നു.
ഫിസയോ അജിസോള
മുൻകാലജീവിതം
നൈജീരിയയിലെ ലാഗോസിൽ ജനിച്ച ഫിസായോ അവരുടെ മാതാപിതാക്കളുടെ നാല് മക്കളിൽ അവസാനത്തേതാണ്. തെക്കുപടിഞ്ഞാറൻ നൈജീരിയയിലെ എകിതി സംസ്ഥാനത്തിലെ അയേദൂനിൽ നിന്നുള്ള യൊറൂബ വംശജയാണ് അവർ. ഒഗുൻ സ്റ്റേറ്റിലെ ഫെഡറൽ ഗവൺമെന്റ് കോളേജിലെ (എഫ്ജിസി) ഒഡോഗ്ബോളുവിലെ ഹൈസ്കൂളിൽ പഠിക്കുമ്പോൾ അജിസോള നാടകങ്ങളിലും നാടക സ്കിറ്റുകളിലും പങ്കെടുക്കാൻ തുടങ്ങി. 2010 ജൂലൈയിൽ, അവർ നൈജീരിയയിലെ ലാഗോസിലെ വെയ്ൽ അഡെനുഗയുടെ PEFTI സ്‌കൂൾ ഫോർ ആക്‌ടിങ്ങിൽ ചേർന്നു. അവിടെ അവർ അഭിനയം പഠിച്ചു. അവരുടെ ആദ്യത്തെ ശ്രദ്ധേയമായ പ്രകടനം, 2010 ഒക്ടോബർ 1-ന്, നെന ആൻഡ് ഫ്രണ്ട്സ് ഷോയിൽ ആയിരുന്നു. അവിടെ അവർ ഒരു സംഗീത പ്രകടനം അവതരിപ്പിച്ചു. സർവ്വകലാശാലയിൽ ആയിരിക്കുമ്പോൾ, അജിസോള യുവാക്കളുടെ ശാക്തീകരണത്തിലും കുട്ടികളുടെ മാർഗനിർദേശത്തിലും ശ്രദ്ധ കേന്ദ്രീകരിച്ച് സാമൂഹിക വിപത്തിന്റെ വേലിയേറ്റത്തെ തടയുക എന്ന ലക്ഷ്യത്തോടെ സർക്കാർ ഇതര സ്ഥാപനം (എൻജിഒ), ജൂവൽ എംപവർമെന്റ് ഫൗണ്ടേഷൻ സ്ഥാപിച്ചു.
ചർച്ച് ഓഫ് ദി പീറ്റർ നോസ്റ്റർ
രൂപകൽപ്പനയും ലേ .ട്ടും
ലഘുചിത്രം| ആധുനിക ചർച്ച് ഓഫ് പീറ്റർ നോസ്റ്ററിന്റെ ബലിപീഠം
ഫിസയോ അജിസോള
കരിയർ
നൈജീരിയൻ ടെലിവിഷൻ പരമ്പരയായ ടിൻസൽ, ബേണിംഗ് സ്പിയർ, സർക്കിൾ ഓഫ് ഇന്ററസ്റ്റ് എന്നിവയിലെ ഫീച്ചർ റോളുകളോടെ 2011-ൽ ഫിസായോ തന്റെ അഭിനയ ജീവിതം ആരംഭിച്ചു. 2011 സെപ്‌റ്റംബറിൽ യൂണിവേഴ്‌സിറ്റിയിൽ പ്രവേശനം ലഭിച്ചതോടെ അഭിനയത്തിൽ നിന്ന് ഇടവേളയെടുത്തു. അവരുടെ ഫൗണ്ടേഷനായ ജ്യൂവൽ എംപവർമെന്റ് ഫൗണ്ടേഷനുമായി (ജെഇഎഫ്) സഹകരിച്ച് റോഡ് ടു റൂയിൻ എന്ന ഫീച്ചർ ഫിലിമിന്റെ നിർമ്മാണത്തോടൊപ്പം, നിരാലംബരായ നൈജീരിയൻ യുവാക്കൾക്ക് ജോലി നൽകുന്നതിൽ നടപടിയെടുക്കാൻ സർക്കാരിനോട് അഭ്യർത്ഥിക്കുക എന്ന ഉദ്ദേശത്തോടെ 2016-ൽ അജിസോള തന്റെ ചലച്ചിത്ര-നിർമ്മാണ ജീവിതം ആരംഭിച്ചു. സിനിമയിൽ അഭിനയിക്കുന്ന നടൻ റാഫേൽ നിയി സ്റ്റീഫൻ പറഞ്ഞു: "ഹോക്കിംഗ് അവസാനത്തെ ഓപ്ഷനല്ലെന്ന് ജനങ്ങളെ അറിയിക്കുകയും കുട്ടികൾക്ക് എന്താണ് സംഭവിക്കുന്നതെന്ന് ആളുകളെ അറിയിക്കുന്നതിനും ഹോക്കിംഗിനെക്കുറിച്ച് സർക്കാർ എന്താണ് ചെയ്യുന്നതെന്ന് നമ്മുടെ ശബ്ദം ഉയർത്തുന്നതിനും വേണ്ടിയാണ് ഈ സിനിമ.
ചർച്ച് ഓഫ് ദി പീറ്റർ നോസ്റ്റർ
നാലാം നൂറ്റാണ്ടിലെ ബൈസന്റൈൻ പള്ളി
യഥാർത്ഥമായത് എങ്ങനെയായിരുന്നുവെന്ന് നന്നായി മനസ്സിലാക്കുന്ന തരത്തിൽ. നാലാം നൂറ്റാണ്ടിലെ ബൈസന്റൈൻ പള്ളി ഭാഗികമായി പുനർനിർമ്മിക്കപ്പെട്ടു, പള്ളിയുടെ അളവുകൾ ആദ്യത്തേതിനു തുല്യമാണ്, മൂന്ന് വാതിലുകൾക്ക് പുറത്തുള്ള പൂന്തോട്ടം ആട്രിയം ഏരിയയുടെ രൂപരേഖ നൽകുന്നു. യെരുശലേമിന്റെ നാശത്തെക്കുറിച്ചും രണ്ടാമത്തെ വരവിനെക്കുറിച്ചുമുള്ള തന്റെ പ്രവചനം യേശു തന്റെ ശിഷ്യന്മാർക്ക് വെളിപ്പെടുത്തിയെന്നാണ് ചില ക്രിസ്ത്യാനികൾ വിശ്വസിക്കുന്ന ഒരു ഗ്രോട്ടോയിലേക്ക് നയിക്കുന്ന പടികൾ സഭയ്ക്കുള്ളത്. നിർഭാഗ്യവശാൽ, 1910 ൽ കണ്ടെത്തിയപ്പോൾ ഗ്രോട്ടോ അടങ്ങിയ ഗുഹ ഭാഗികമായി തകർന്നു. ഒന്നാം നൂറ്റാണ്ടിലെ ശവകുടീരമായും ഇത് ഭാഗികമായി മുറിക്കുന്നു.
ഫിസയോ അജിസോള
അവലംബം
വർഗ്ഗം:നൈജീരിയൻ ചലച്ചിത്രനടികൾ
ചർച്ച് ഓഫ് ദി പീറ്റർ നോസ്റ്റർ
നാലാം നൂറ്റാണ്ടിലെ ബൈസന്റൈൻ പള്ളി
ബൈസന്റൈൻ പള്ളിയുടെ തെക്കേ വാതിലിലേക്ക് പ്രവേശിക്കുമ്പോൾ ഇടതുവശത്ത് സ്നാപനത്തിന്റെ മൊസൈക് തറയുടെ ശകലങ്ങളുണ്ട്.
പത്തൊൻപതാം നൂറ്റാണ്ടിലെ പള്ളി
പത്തൊൻപതാം നൂറ്റാണ്ടിലെ ക്ലോയിസ്റ്റർ ഇറ്റലിയിലെ പിസയിലെ കാമ്പോ സാന്റോയുടെ മാതൃകയിലാണ്. ഇത് ഭാഗികമായി പുനർനിർമ്മിച്ച ബൈസന്റൈൻ പള്ളിയെ പടിഞ്ഞാറ് ഭാഗത്ത്, 19-ആം നൂറ്റാണ്ടിലെ ചെറിയ കോൺവെന്റ് പള്ളിയിൽ നിന്ന് വേർതിരിക്കുന്നു.
കർത്താവിന്റെ പ്രാർത്ഥന ഫലകങ്ങൾ
ക്ലോയിസ്റ്ററിന്റെ മതിലുകൾ, കോൺവെന്റ് പള്ളി, ഭാഗികമായി പുനർനിർമ്മിച്ച എലിയോന ചർച്ച് എന്നിവയെല്ലാം കർത്താവിന്റെ പ്രാർത്ഥന വഹിക്കുന്ന ഫലകങ്ങൾ മൊത്തം നൂറിലധികം ഭാഷകളിലും ഭാഷകളിലും പ്രദർശിപ്പിക്കാൻ ഉപയോഗിക്കുന്നു.
സ്ഥാനം
18,000 ത്തോളം മുസ്ലീം അറബികളുള്ള ഒരു ചെറിയ ക്രിസ്ത്യൻ ന്യൂനപക്ഷമുള്ള ജറുസലേമിലെ അറ്റ്-തുർ ജില്ലയിലാണ് പള്ളി സ്ഥിതി ചെയ്യുന്നത്.
പുറംകണ്ണികൾ
വർഗ്ഗം:കൃസ്തു വർഗ്ഗം:Category:ഇസ്രയേലിലെ ടൂറിസ്റ്റ് ആകർഷണങ്ങൾ വർഗ്ഗം:Category:ക്രിസ്തുമതത്തിന്റെ ചരിത്രം വർഗ്ഗം:Pages with unreviewed translations
ഫൈനൽസ്
2019 സെപ്റ്റംബർ 6ന് പ്രദർശനത്തിനെത്തിയ ഒരു മലയാളഭാഷ സ്പോർട്സ് ചലച്ചിത്രമാണ് ഫൈനൽസ് (English:Finals). മണിയൻപിള്ള രാജു പ്രൊഡക്ഷൻസിന്റെ ബാനറിൽ മണിയൻപിള്ള രാജുവും, പ്രജീവ് സത്യവർത്തനും ചേർന്ന് നിർമ്മിച്ച ഈ ചിത്രത്തിന്റെ രചനയും സംവിധാനവും നിർവഹിച്ചത് പി.ആർ.അരുണാണ്. രജീഷ വിജയൻ, നിരഞ്ജ്, സുരാജ് വെഞ്ഞാറമൂട് എന്നിവർ കേന്ദ്ര കഥാപാത്രങ്ങളായ ഈ ചിത്രത്തിൽ ടിനി ടോം, ധ്രുവൻ, മണിയൻപിള്ള രാജു, മുത്തുമണി തുടങ്ങിയവർ അഭിനയിച്ചു. തീവണ്ടി എന്ന ചിത്രത്തിലൂടെ ശ്രദ്ധേയനായ കൈലാസ് മേനോനാണ് ഈ ചിത്രത്തിന്റെ സംഗീത സംവിധാനം നിർവ്വഹിച്ചത്. സുദീപ് ഇളമൺ ക്യാമറ ചലിപ്പിച്ചിരിക്കുന്ന ഈ ചിത്രത്തിന്റെ ചിത്രസംയോജനം ജിത്ത് ജോഷിയാണ് ചെയ്തത്. ഒരു സൈക്ലിസ്റ്റായിട്ടാണ് ഈ ചിത്രത്തിൽ രജീഷ വിജയൻ അഭിനയിച്ചത്. പ്രതിബന്ധങ്ങളെ നേരിട്ട് മുന്നിലുള്ള ഒരൊറ്റ ലക്ഷ്യത്തിലേക്ക് കുതിക്കുന്ന പ്രധാന കഥാപാത്രങ്ങളുള്ള സാധാരണ സ്‌പോർട്‌സ് ഡ്രാമകളിൽ നിന്ന് വ്യത്യസ്തമാണീ ചിത്രം. ട്രാക്കിലെ വേഗതയ്ക്കും കൃത്യതയ്ക്കുമൊപ്പം നമ്മുടെ ഔദ്യോഗിക കായിക സംവിധാനങ്ങളെ പലപ്പോഴും ഭരിക്കുന്ന അഴിമതിയും കെടുകാര്യസ്ഥതയും ചിത്രം പ്രേക്ഷകർക്ക് മുന്നിൽ വരച്ചിട്ടു. വലിയ പ്രേക്ഷക പ്രശംസ നേടിയ ജൂൺ എന്ന ചിത്രത്തിന് ശേഷം രജീഷ വിജയൻ പ്രധാന കഥാപാത്രത്തെ അവതരിപ്പിച്ച ഈ ചിത്രത്തിന് പൊതുവെ അനുകൂല അഭിപ്രായമാണ് പ്രദർശന ശാലകളിൽ നിന്നും ലഭിച്ചത്.
സ്പോർട്സ് പശ്ചാത്തലത്തിൽ അച്ഛനും മകളും തമ്മിലുള്ള ആത്മബന്ധത്തിന്റെ കഥ പറഞ്ഞ ഈ ചിത്രത്തിന്റെ ഖത്തറിൽ നടന്ന സ്പെഷ്യൽ ഷോയ്ക്ക് ചിത്രത്തിന്റെ താരങ്ങളും അണിയറ പ്രവർത്തകരും പങ്കെടുത്തിരുന്നു.
കഥാസാരം
പിന്നീട് ലാബ് റിപ്പോർട്ട് നെഗറ്റീവാണെന്ന് പറഞ്ഞ് വെറുതെ വിടുന്നു. അപ്പോഴേക്കും സ്പോർട്സ് ഫെഡറേഷൻ പ്രസിഡൻറിന്റെ നടപടികളിൽ പ്രതിഷേധിച്ച് വർഗീസ് മാഷ് ഈ രംഗത്തു നിന്നും വിടവാങ്ങിയിരുന്നു. പക്ഷേ പിന്നീടെപ്പോഴോ അദ്ദേഹം തന്റെ മകളിലെ സൈക്കിളിംഗ് താല്പര്യം കണ്ടറിയുകയും അവളെ എല്ലാവിധത്തിലും ഉയർത്തി കൊണ്ടുവരികയും ചെയ്യുന്നു. അങ്ങനെ ദേശീയ ചാംപ്യയായ ആലീസ്, ഒളിംപിക്സിൽ ഇന്ത്യയുടെ സൈക്കിളിംഗ് പ്രതീക്ഷയാകുന്നു. ഇതിനായുള്ള ട്രെയിനിംഗിന് റഷ്യയിലേക്ക് പോകും മുൻപ് വാഗമണ്ണിൽ നടന്ന സംസ്ഥാന സൈക്കിളിംഗ് ചാംപ്യൻഷിപ്പിൽ പങ്കെടുക്കുന്നു. പക്ഷേ ഫിനിഷിംഗ് പോയന്റിൽ വെച്ച് ഒന്നാം സ്ഥാനത്തേക്ക് കുതിക്കവെ, കടന്നു വന്ന ടിപ്പർ ലോറിയിടിച്ച് നട്ടെല്ല് തകർന്ന് ആലീസ് ശയ്യാവലംബിയാകുന്നു. എന്നാൽ ഇത് വെറുമൊരു യാദൃച്ഛികമായുണ്ടായ അപകടം മാത്രമായിരുന്നില്ല. മറിച്ച് ആസൂത്രണം ചെയ്ത ഒന്നായിരുന്നുവോ? ഇത് കണ്ടെത്തുവാനുള്ള വർഗീസ് മാഷിന്റെ ഓട്ടത്തിനിടയിൽ കട്ടപ്പനക്കാരനും ആലീസിന്റെ കളിക്കൂട്ടുകാരനുമായ മാനുവലിനെ (നിരഞ്ജൻ ) കൊണ്ട് തന്നെ 400 മീറ്റർ ഓട്ടത്തിലെ ദേശീയ ചാംപ്യനാക്കുവാൻ കൂടി മാഷിന് കഴിയുന്നു.
ചിത്രീകരണത്തിനിടയിലെ അപകടം
ഏപ്രിൽ 24ന് നടന്ന ഷൂട്ടിങ്ങിനിടെ രജീഷക്ക് വീണു പരിക്കേറ്റിരുന്നു. തുടർന്ന് മൂന്നു ദിവസത്തെ വിശ്രമം വേണ്ടി വന്നു. കട്ടപ്പന നിർമൽ സിറ്റിയിൽ സൈക്ലിംഗ് രംഗങ്ങൾ ചിത്രീകരിക്കുന്നതിനിടയിൽ ഒരു ഇറക്കത്തിലൂടെ സൈക്കിൾ ഓടിക്കുമ്പോഴാണ് അപകടം സംഭവിച്ചത്. ഈ അപകടത്തിൽ കാലിന്റെ ലിഗ്മെൻറ്റിന് തകരാർ സംഭവിച്ചിരുന്നു.
സംഗീതം
ഈ ചിത്രത്തിന്റെ സംഗീത സംവിധാനം ചെയ്തിരിക്കുന്നത് കൈലാസ് മേനോനാണ്. പ്രിയ പ്രകാശ് വാര്യർ ഈ ചിത്രത്തിൽ ഒരു ഗാനം ആലപിച്ചിട്ടുണ്ട്.
സുബോധ് ഗുപ്ത
ദൽഹി കേന്ദ്രീകരിച്ചു പ്രവർത്തിക്കുന്ന ബീഹാർ സ്വദേശിയായ പ്രമുഖ ഇന്ത്യൻ ചിത്രകാരനാണ് സുബോധ് ഗുപ്ത (ജനനം : 1964).
ജീവിതരേഖ
ബീഹാറിലെ ഖാഗുലിലാണ് ജനനം. പാറ്റ്ന കോളേജ് ഓഫ് ആർട്സിൽ പഠിച്ചു. ചിത്രകാരനായാണ് തുടക്കമെങ്കിലും പിന്നീട് ശിൽപ്പം, ഇൻസ്റ്റലേഷൻ, ഫോട്ടോഗ്രാഫി, പെർഫോമൻസ് ,വീഡിയോ തുടങ്ങി എല്ലാ മാധ്യമങ്ങളുപയോഗിച്ചും കലാരംഗത്ത് ഇടപെടലുകൾ നടത്തി. നവഭാരത് ടൈംസിൽ കുറച്ചുകാലം ഗ്രാഫിക് ആർടിസ്റ്റായിരുന്നു. ചിത്രകാരിയായ ഭാരതി ഖേർ ആണ് ഭാര്യ.
സ്റ്റീൽമരം
ആധുനിക ഇന്ത്യൻ ചിത്ര-ശിൽപകലയുടെ കേന്ദ്രമായ നാഷണൽ ഗാലറി ഓഫ് മേഡേൺ ആർട്ടിന്റെ(എൻ.ജി.എം.എ) മുറ്റത്ത് സുബോധ് ഗുപ്ത പ്രദർശിപ്പിച്ചിരുന്ന ശിൽപ്പമാണ് സ്റ്റീൽമരം. ഇതിന്റെ ശാഖകളിൽ ഇലകൾക്ക് പകരം പാത്രങ്ങളാണ്. ആകാശത്തേക്കു നീട്ടിയ കൈകളിൽ നിറയെ പാത്രങ്ങളുമായി നിൽക്കുന്ന സ്റ്റീൽമരം.
കൊച്ചി-മുസിരിസ് ബിനാലെ 2012
കൊച്ചി-മുസിരിസ് ബിനാലെയിലെ ഇൻസ്റ്റലേഷൻ, പലായനത്തിന്റെ കഥയാണ് പറയുന്നത്. സാധാരണക്കാരെയും അവരുടെ തികച്ചും സാധാരണമായ ജീവിതത്തെയുമാണ് സുബോധ് ഗുപ്ത ആവിഷ്‌കരിച്ചത്. ഒരു വലിയ വള്ളം നിറയെ വീട്ടുസാധനങ്ങളും ഉപകരണങ്ങളും. ഒരു വെള്ളപ്പൊക്കത്തെയോ, സുനാമിയെയോ ഒക്കെ ഓർമിപ്പിച്ചേക്കാവുന്ന ഈ ദൃശ്യം ശരാശരി ഇന്ത്യൻ ജീവിതാവസ്ഥയെക്കുറിച്ചുള്ളതാണ്. കാഴ്ചക്കാരന്റെ തലയ്ക്കുമുകളിൽ ഉയർന്നുനിൽക്കുന്ന കൂറ്റൻ വള്ളം. അതിനുള്ളിൽ ചങ്ങലയും കയറുമിട്ട് വരിഞ്ഞ നിലയിൽ ചട്ടി, കലം, പെട്രോ മാക്സ്, ടിവി, സൈക്കിൾ, ഇരുമ്പുപെട്ടികൾ, അലമാര, പഴഞ്ചൻ ഫ്രിഡ്ജ് തുടങ്ങി ചാരുകസേരയും ടേബിൾ ഫാനും ടൈംപീസുംവരെ. കുമ്പളങ്ങിയിൽനിന്നു വാങ്ങിയ കൂറ്റൻ വള്ളത്തെ ആസ്പിൻവാൾ ഹൗസിനുള്ളിൽ താൽക്കാലികമായി പണിതുയർത്തിയ ഉരുക്കുകാലിലാണ് കെട്ടിയുയർത്തിയിരുന്നത്.
ഹോസർ ആൻഡ് വിർത്ത് ഗാലറിയിൽ പ്രദർശനം, ലണ്ടൻ
കൊച്ചി-മുസിരിസ് ബിനാലെയിൽ പ്രദർശിപ്പിച്ച കേവുവള്ളം, ലണ്ടനിലെ ഹോസർ ആൻഡ് വിർത്ത് ഗാലറിയിൽ പ്രദർശിപ്പിച്ചു. "വാട്ട് ഡസ് ദി വെസൽ കണ്ടെയ്ൻ, ദാറ്റ് ദി റിവർ ഡസ് നോട്ട് " എന്ന പേരിട്ട് പ്രദർശിപ്പിച്ചിരുന്ന ഇൻസ്റ്റലേഷൻ എട്ടുലക്ഷം ഡോളറിന് (ഏകദേശം നാലു കോടി നാൽപതുലക്ഷം രൂപ)അബുദാബി ഗുഗൻഹെയിം മ്യൂസിയം അധികൃതർ വാങ്ങി. പേർഷ്യൻ സൂഫികവി ജലാലുദീൻ മുഹമ്മദ് റൂമിയുടെ തത്ത്വചിന്ത കലർന്ന കവിതാ ശകലമാണ് ഈ പേരിനു പുറകിലെന്ന് സുബോധ് വ്യക്തമാക്കി.
പുറം കണ്ണികൾ
വർഗ്ഗം:ഇന്ത്യൻ ചിത്രകാരന്മാർ വർഗ്ഗം:1964-ൽ ജനിച്ചവർ
അമീന അഹമ്മദ് അഹൂജ
ഭാരതീയയായ പെയിന്ററും കാലിഗ്രാഫറും എഴുത്തുകാരിയുമാണ് '''അമീന അഹമ്മദ് അഹൂജ. ''' ഉറുദു കവിതകളാണ് ഇവരുടെ രചനകളുടെ പ്രേരണ. എഴുത്തുകാരനും വക്കീലുമായ നൂറുദ്ദീൻ അഹമ്മദിന്റെയും ബ്രിട്ടൻകാരിയായ അമ്മയുടെയും മകളാണ്. ലണ്ടൻ സർവകലാശാലയിലെ സ്ലേഡ് സ്കൂൾ ഓഫ് ആർട്ടിലെ പൂർവ വിദ്യാർത്ഥിയാണ്. ജവഹർലാൽ നെഹ്രു സർവകലാശാലയിലെ റഷ്യൻ അധ്യാപികയായിരുന്നു. റഷ്യനു പുറമെ പേർഷ്യൻ, ജർമ്മൻ, ഫ്രഞ്ച്, ഹിന്ദി, ഇംഗ്ലീഷ് എന്നീ ഭാഷകളിലും വൈദഗ്ദ്ധ്യമുണ്ട്. മോസ്കോ, ടോക്യോ, വെനിസുവേല തുടങ്ങി നിരവധി വിദേശ രാജ്യങ്ങളിൽ ചിത്രങ്ങൾ പ്രദർശിപ്പിച്ചിട്ടുണ്ട്. കാലിഗ്രാഫി ഇൻ ഇസ്ലാം എന്ന പുസ്തകം രചിച്ചിട്ടുണ്ട്. 2009 ൽ പത്മശ്രീ പുരസ്കാര ലഭിച്ചു.
അവലംബം
വർഗ്ഗം:ഹാർവാർഡ് സർവകലാശാല വർഗ്ഗം:ഇന്ത്യൻ മുസ്ലിങ്ങൾ വർഗ്ഗം:ജവഹർലാൽ നെഹ്രു സർവകലാശാലാ അദ്ധ്യാപകർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:പത്മശ്രീ പുരസ്കാരം ലഭിച്ചവർ
ഗബ്ബെ
ഗബ്ബെ മൊഹ്സൻ മക്മൽ ബഫ് സംവിധാനം ചെയ്ത് 1996 ൽ പുറത്തിറങ്ങിയ ഇറാനിയൻ ചലചിത്രം. 1996കാൻ ചലചിത്രോത്സവം. ൽ ഇത് പ്രദർശിപ്പിക്കപ്പെട്ടു. ഒരിനം പേർഷ്യൻ വിരിയിൽ നിന്നാണ്` ഈ സിനിമയ്ക്ക് അതിന്റെ പേര് ലഭിച്ചത്. വൃദ്ധദമ്പതിമാർ അവരുടെ വർണ്ണവിരിയുമായി അലക്കുന്നതിനായി അരുവിക്കരയിലേക്ക് പോവുന്നിടത്താണ് സിനിമ ആരംഭിക്കുന്നത്. നിലത്ത് അത് നിവർത്തിയിട്ടപ്പോൾ ഗബ്ബെ എന്നപേരുള്ള ഒരു പെൺകുട്ടി മഹേന്ദ്രജാലത്തിലെന്നപോലെ ആ കംബളത്തിൽ നിന്നും ഉയർന്നു വരുന്നു,. സിനിമ അവളുടെ കഥ പിന്തുടരുന്നു.. അവളുടെ കുടുംബം,ഒരു വധുവിനെത്തേടി സഞ്ചരിക്കുന്ന അമ്മാവൻ-എന്നിവരെയെല്ലാം നാം കാണുന്നു
External links
വർഗ്ഗം:1996-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഇറാനിയൻ ചലച്ചിത്രങ്ങൾ വർഗ്ഗം:പേർഷ്യൻ ഭാഷ ചലച്ചിത്രങ്ങൾ
മനോജ് കുമാർ സ്വാമി
രാജസ്ഥാനി സാഹിത്യകാരൻ, വിവർത്തകൻ എന്നീ നിലകളിൽ ശ്രദ്ധേയനാണ് മനോജ് കുമാർ സ്വാമി . തകഴിയുടെ ചെമ്മീൻ നോവൽ രാജസ്ഥാനി ഭാഷയിൽ വിവർത്തനം ചെയ്ത് നാ ബാർ ജാൽ എന്ന പേരിൽ പ്രസിദ്ധീകരിച്ചു. ആ കൃതിക്ക് വിവർത്തനത്തിനുള്ള കേന്ദ്ര സാഹിത്യ അക്കാദമി പുരസ്കാരം ലഭിച്ചു
അവലംബം
വർഗ്ഗം:വിവർത്തകർ വർഗ്ഗം:കേന്ദ്ര സാഹിത്യ അക്കാദമിയുടെ വിവർത്തനത്തിനുള്ള പുരസ്കാരം നേടിയവർ വർഗ്ഗം:രാജസ്ഥാനി എഴുത്തുകാർ
ഹാരി പോട്ടർ ആന്റ് ദ പ്രിസണർ ഓഫ് അസ്കബാൻ (ചലച്ചിത്രം)
ഹാരി പോട്ടർ ചലച്ചിത്ര പരമ്പരയിലെ മൂന്നാം ചിത്രമായിരുന്നു ഹാരി പോട്ടർ ആന്റ് ദ പ്രിസണർ ഓഫ് അസ്കബാൻ. ജെ.കെ. റൗളിംഗിന്റെ ഇതേ പേരിലുള്ള നോവലിനെ ആസ്പദമാക്കിയെടുത്ത ഈ ചലച്ചിത്രം സംവിധാനം ചെയ്തത് അൽഫോൺസോ കുവാറോണും നിർമ്മാണം മാർക്ക് റാഡ്ക്ലിഫ്, ക്രിസ് കൊളംബസ്, ഡേവിഡ് ഹേമാൻ എന്നിവർ ചേർന്നും ആയിരുന്നു. വാർണർ ബ്രോസ് വിതരണത്തിനെത്തിച്ച ഈ ചലച്ചിത്രത്തിന്റെ രചന നിർവഹിച്ചത് മുൻചലച്ചിത്രങ്ങളുടെ രചന നിർവഹിച്ച സ്റ്റീവ് ക്ലോവ്സ് തന്നെയായിരുന്നു.
ഹോഗ്വാർട്സിലെ ഹാരി പോട്ടറുടെ മൂന്നാം വർഷത്തെ കുറിച്ച് ഈ ചലച്ചിത്രം പ്രതിപാദിക്കുന്നു. അസ്കബാനിലെ തടവറയിൽ നിന്ന് സിറിയസ് ബ്ലാക്ക് എന്ന തടവുപുള്ളി രക്ഷപ്പെടുന്നതും അയാളുടെ ലക്ഷ്യം ഹാരിയുടെ മരണമാണെന്നും ഹാരി അറിയുന്നതാണ് ഇതിന്റെ ഇതിവൃത്തം.
പുറംകണ്ണികൾ
വർഗ്ഗം:ഹാരി പോട്ടർ ചലച്ചിത്രങ്ങൾ വർഗ്ഗം:2004-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ
സി.പി. ജോൺ
'''സി.പി. ജോൺ. CP John (Cheruvathoor Poulose John) രാഷ്ട്രീയ പ്രവർത്തകൻ''',  സാമൂഹ്യ പ്രവർത്തകൻ. എഴുത്തുകാരൻ.കമ്മ്യൂണിസ്റ്റ് മാക്സിസ്റ്റ് പാർട്ടി( Communist Marxist Party (CMP), ജനറൽ സെക്രട്ടറി.1987 ൽ ആരംഭിച്ച സി.എം.പി സ്ഥാപക നേതാവാണ്. കേരള സംസ്ഥാന ആസൂത്രണ സമിതിയംഗമാണ്.
1957-ൽ കുന്നംകുളത്ത് ജനിച്ചു. കുന്നംകുളത്ത് നിന്നും പ്രാഥമിക വിദ്യാഭ്യാസം നേടി. പിതാവ് സി.ഐ. പൗലോസ്. മാതാവ് റോസ പൗലോസ്.
References
വർഗ്ഗം:1957-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:തൃശ്ശൂർ ജില്ലയിൽ ജനിച്ചവർ വർഗ്ഗം:കേരളത്തിലെ സി.എം.പി. പ്രവർത്തകർ
ദി പർപ്പിൾ നൂൺസ് റ്റ്റാൻസ്പെറൻറ്റ് മൈറ്റ്
ഓസ്ട്രേലിയൻ കലാകാരനായ ആർതർ സ്ട്രീറ്റൺ 1896 ൽ വരച്ച ക്യാൻവാസ് ലാൻഡ്‌സ്‌കേപ്പ് പെയിന്റിംഗാണ് ദി പർപ്പിൾ നൂൺസ് റ്റ്റാൻസ്പെറൻറ്റ് മൈറ്റ്. ന്യൂ സൗത്ത് വെയിൽസിലെ ഹോക്സ്ബറി നദി നീല പർവതനിരകളിലേക്ക് നോക്കുന്നതായി ചിത്രീകരിച്ചിരിക്കുന്നു. പെഴ്സി ബിഷ് ഷെല്ലിയുടെ Dejection, near Naples എന്ന കവിതയിലെ സ്റ്റാൻസയിൽ നിന്നാണ് ഈ ചിത്രത്തിന്റെ പേര് എടുത്തിരിക്കുന്നത്.
കടുത്ത വേനലിൽ മരങ്ങൾക്ക് മുകളിലുള്ള ഒരു കൊമ്പിൽ ഇരുന്നുകൊണ്ട് രണ്ട് ദിവസത്തിനുള്ളിൽ സ്ട്രീറ്റൺ ചിത്രം വരച്ചു. തണലിൽ താപനില 108 ° F (42 ° C) കവിഞ്ഞതായി സ്ട്രീറ്റൺ അവകാശപ്പെട്ടു. "മനസ്സിൽ ഷെല്ലിയുടെ ചിന്തകൾ കൊണ്ട് ഒരുതരം ലഹരിയിൽ വരച്ചുവെന്ന് സ്ട്രീറ്റൺ പിന്നീട് ഓർത്തു.
- ലയണൽ ലിൻഡ്സെ
1898-ൽ ലണ്ടനിൽ നടന്ന ഓസ്ട്രേലിയൻ ആർട്ട് എക്സിബിഷനിൽ ഈ പെയിന്റിംഗ് ഉൾപ്പെടുത്തിയിരുന്നു. അവിടെ ഒരു സമകാലിക നിരൂപകൻ "ഏത് ലണ്ടൻ ഗാലറിയും ഈ പെയിന്റിംഗ് സ്വന്തമാക്കുമെന്ന്" അവകാശപ്പെട്ടു.
1896 ൽ മെൽബണിലെ നാഷണൽ ഗാലറി ഓഫ് വിക്ടോറിയ ഏറ്റെടുത്ത ഈ പെയിന്റിംഗ് അതിന്റെ ശേഖരത്തിന്റെ ഭാഗമാണ്.
പുറംകണ്ണികൾ
വർഗ്ഗം:ലാൻഡ്സ്കേപ്പ് പെയിന്റിംഗുകൾ
പാല (കാക്കയങ്ങാട്)
കേരളത്തിലെ കണ്ണൂർ ജില്ലയിലെ കാക്കയങ്ങാട് ടൗണിൽ നിന്നും ആറളം ഫാമിലേക്ക് പോകുന്ന വഴി രണ്ട് കിലോമീറ്റർ ദൂരെയുള്ള ഒരു ഗ്രാമമാണ് പാല. ഇവിടെയൊരു ഗവണ്മെന്റ് ഹയർ സെക്കണ്ടറി സ്കൂൾ ഉണ്ട്. ഇവിടെ നിന്നും ആറളം ടൗണിലേക്ക് നെല്യാട് പുഴക്കര വഴി 3 കിലോമീറ്റർ ദൂരം മാത്രമേ ഉള്ളൂ..
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
അക്വാട്ടിക് ഏപ് ഹൈപ്പോത്തിസിസ്
മനുഷ്യന്റെ പരിണാമദശകളെക്കുറിച്ചു നിലവിലുള്ള ഒരു സാങ്കല്പിക സിദ്ധാന്തമാണ് അക്വാട്ടിക് ഏപ് തിയറി അല്ലെങ്കിൽ അക്വാട്ടിക് ഏപ് ഹൈപ്പോത്തിസിസ്. ഇത് 1942-ൽ ആദ്യമായി നിർദ്ദേശിച്ചത് ജർമ്മൻകാരനായ രോഗാണുശാസ്ത്രജ്ഞനായ മാക്സ് വെസ്റ്റെൻഹെറും അതിൽ നിന്നും സ്വതന്ത്രമായി 1960-ൽ അലിസ്റ്റർ ഹാർഡിയും ആണ്.
അവലംബങ്ങൾ
വർഗ്ഗം:പരിണാമസിദ്ധാന്തം
കട്ടുറുമ്പ്
കേരളത്തിൽ സാധാരണയായി കണ്ടുവരുന്ന ഏവർക്കും സുപരിചിതനായ ഒരിനം ഉറുമ്പാണ് കട്ടുറുമ്പ് (Greater Striated Bispinous Ant). കട്ടുമ്പുറുകടിച്ചാൽ നല്ല വേദനയുണ്ടാകും.
വിതരണം
ഇന്ത്യയിലും ബംഗ്ലാദേശിലുമായി വിതരണം ചെയ്യപ്പെട്ടിരിക്കുന്നു. കട്ടുറുമ്പുകൾ മനുഷ്യവാസമുള്ളിടത്ത് ധാരാളമായി കണ്ടുവരുന്നു. വനങ്ങളിൽ കാണാനാകില്ല.
ശരീരപ്രകൃതി
വലിപ്പമുള്ള ഉറുമ്പുകളാണ് കട്ടുറുമ്പ്. മങ്ങിയ കറുത്ത നിറം. ഏകദേശം 12 മില്ലിമീറ്റർ വലിപ്പം. ശരീരത്തിൽ ധാരാളം വരകൾ കാണാം.
സാമൂഹിക ജീവിതം
ഒറ്റയ്ക്കാണ് ആഹാരസമ്പാദനത്തിനിറങ്ങുക. മറ്റ് ഉറുമ്പുകളെപ്പോലെ കൂട്ടമായി സഞ്ചരിക്കാറില്ല. നിലത്തും ചെടികളുടെ തണ്ടിലുമായി കാണപ്പെടുന്നു.
ആഹാരം
മറ്റു പ്രാണികളും ഉറുമ്പുകളുമാണ് പ്രധാന ആഹാരം.
പുറത്തേയ്ക്കുള്ള കണ്ണികൾ
വർഗ്ഗം:ഉറുമ്പുകൾ
ജമ്മു & കാശ്മീർ നാഷണൽ കോൺഫറൻസ്
ഇന്ത്യൻ സംസ്ഥാനമായ ജമ്മു-കാശ്മീരിലെ ഒരു പ്രബല രാഷ്ട്രീയ കക്ഷിയാണ് ജമ്മു & കാശ്മീർ നാഷണൽ കോൺഫറൻസ്. സ്വാതന്ത്രസമരക്കാലത്ത് ഷെയ്‌ക്ക് അബ്ദുല്ലയുടെ നേതൃത്വത്തിൽ രൂപം കൊണ്ട ഈ രാഷ്ട്രീയ പാർട്ടി, പല ദശാബ്ദങ്ങളായി സംസ്ഥാനത്തെ തെരഞ്ഞെടുപ്പുരാഷ്ട്രീയത്തിൽ മുഖ്യ കക്ഷിയായി നിലകൊണ്ടു. പീന്നിട്, ഷെയ്‌ക്കിന്റെ മകനായ ഫാറൂഖ് അബ്ദുല്ല (1981-2002), അദ്ദേഹത്തിന്റെ മകനായ ഒമർ അബ്ദുള്ളയും (2002-2009) പാർട്ടിയെ നയിച്ചു. 2009-ൽ വീണ്ടും ഫാറൂഖ് അബ്ദുല്ല പാർട്ടി പ്രസിഡണ്ടായി.
റോഡ് വിത്ത് സിപ്രെസ്സ് ആന്റ് സ്റ്റാർസ്
കണ്ട്രി റോഡ് ഇൻ പ്രൂവെൻസ് ബൈ നൈറ്റ് എന്നറിയപ്പെടുന്ന 'റോഡ് വിത്ത് സിപ്രസ്സ് ആന്റ് സ്റ്റാർസ്, എന്നത് ഡച്ച് പോസ്റ്റ് ഇപ്രഷനിസ്റ്റ് പെയിന്ററായ വിൻസന്റ് വാൻഗോഗ് 1890-ൽ വരച്ച ഒരു ഓയിൽപെയിന്റിങ്ങാണ്.ഇതാണ് അദ്ദേഹം ഫ്രാൻസിൽ സ്ഥിതിചെയ്യുന്ന സെയിന്റ് റെമി-ഡി പ്രൂവെൻസിൽ വച്ച് വരച്ച അവസാനത്തെ ചിത്രം.ക്രോളെർ മുള്ളർ മ്യൂസിയത്തിൽ വാൻ ഗോഗ് ശേഖരിച്ച ചിത്രങ്ങളുടെ വൻ ശേഖരത്തിൽ ഒന്നാണിത്.നെതർലാണ്ടിലെ ഒറ്റേർലോ -യിൽ സ്ഥിതിചെയ്യുന്ന ഹോഗ് വെലൂവെ നാഷ്ണൽ പാർക്കിലാണ്  ഇതിപ്പോൾ ഉള്ളത്.
പുറംകണ്ണികൾ
വർഗ്ഗം:ചിത്രകല വർഗ്ഗം:വിൻസെന്റ് വാൻഗോഗിന്റെ ചിത്രങ്ങൾ
കാഞ്ഞാണി
കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് കാഞ്ഞാണി. മണലൂർ ഗ്രാമപഞ്ചായത്തിന്റെ ആസ്ഥാനം ഇവിടെ സ്ഥിതിചെയ്യുന്നു.
KL 08
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ജോർജിയ പാറ്റൺ വാഷിംഗ്ടൺ
'''ജോർജിയ ഇ. ലീ പാറ്റൺ വാഷിംഗ്ടൺ (ഏപ്രിൽ 16, 1864 - നവംബർ 8, 1900) ഒരു അമേരിക്കൻ മിഷനറിയും വൈദ്യനുമായിരുന്നു.ഇംഗ്ലീഷ്:Georgia E. Lee Patton Washington.''' വിദ്യാഭ്യാസത്തിനു ശേഷം ലൈബീരിയയിൽ മെഡിക്കൽ മിഷനറിയായി സേവനമനുഷ്ഠിച്ചു. ടെന്നസിയിൽ ലൈസൻസുള്ള സർജനും ഫിസിഷ്യനും ആയ ആദ്യത്തെ കറുത്തവർഗ്ഗക്കാരിയായിരുന്നു അവർ.
ജീവിതരേഖ
1864 ഏപ്രിൽ 15 ന് അമേരിക്കയുടെ തെക്ക് അടിമകളുടെ കുടുംബത്തിലാണ് ജോർജിയ ജനിച്ചത്. അവൾക്ക് ഒരു ഇരട്ട സഹോദരിയുണ്ടായിരുന്നു, പ്രസവത്തിന്റെ സങ്കീർണതകളെ അതിജീവിച്ചില്ല
അവൾ ജനിച്ചത് ടെന്നസിയിലെ ഗ്രണ്ടി കൗണ്ടിയിൽ ആണെങ്കിലും, അവളുടെ അമ്മ കോഫി കൗണ്ടിയിലേക്ക് മാറാൻ തീരുമാനിച്ചു, അടുത്ത കൗണ്ടിയിൽ വരും വർഷങ്ങളിൽ കുടുംബത്തിലെ ഏറ്റവും ഇളയവർ താമസിക്കുന്നു.
പ്രുനെല്ല ബ്രയൻസ്
പ്രുനെല്ല മേരി ബ്രയൻസ് (1926-2017) നാഷണൽ ചൈൽഡ് ബർത്ത് ട്രസ്റ്റിന്റെ സ്ഥാപകയും, സ്ത്രീകളുടെ ആരോഗ്യവും അവരുടെ പ്രസവ അനുഭവവും മെച്ചപ്പെടുത്തുന്ന വിഷയത്തിലെ പ്രചാരകയുമായിരുന്നു.
മാതൃ ആരോഗ്യത്തിനായുള്ള ആക്ടിവിസം
ഇടത്ത്‌|ലഘുചിത്രം| "പ്രസവത്തിനു മുമ്പുള്ള ക്ലാസുകളിൽ പങ്കെടുക്കാനുള്ള ക്ഷണം" 1956-ൽ അവർ സ്ഥാപിച്ച എൻസിടി എന്ന ചുരുക്കപ്പേരിൽ അറിയപ്പെടുന്ന നാച്ചുറൽ ചൈൽഡ്‌ബർത്ത് അസോസിയേഷൻ ഓഫ് ഗ്രേറ്റ് ബ്രിട്ടൻ (പിന്നീട് നാഷണൽ ചൈൽഡ്‌ബർത്ത് ട്രസ്റ്റായി മാറ്റി) യുകെയിലെ ഒരു പ്രമുഖ മാതൃ ആരോഗ്യ സംഘടനയാണ്. ബ്രയൻസിന്റെ പ്രവർത്തനം ബ്രിട്ടനിലെ മാതൃ ആരോഗ്യത്തിനായുള്ള ആരോഗ്യ പരിരക്ഷയെ മാറ്റിമറിച്ചു.